USA ah um Chinmi ralrin cang hna u sih, Mitthi chianak body bags 100,000 cu FEMA Company ah order a si cang: Aruang cu – Thechinlungnews\nUSA ah um Chinmi ralrin cang hna u sih, Mitthi chianak body bags 100,000 cu FEMA Company ah order a si cang: Aruang cu\nUSA ah um Chinmi thatein ralrin cang hna u sih. Atu lio vawlei ramkip nih an buaipi ngai mi Coronavirus ruangah President Trump cu fakpi in soisel le thangchiat a si. Natein Trump nih Coronavirus dohnak caah a rian ttuan ning a theih fiang mi nih cun an uar tak tak.\nMah kong hi ttial ka tim mi si lo, a her ah cun kan ttial te lai. America Covid-19 Fact check ah John Hopkins University data nih a langter ning ah cun USA ah Coronavirus zawtnak a ngei mi cu 213000 an si cang. Vawlei ramkip ah coronavirus in a dam tthan mi cu 194000 an si cang i, a thimi zat hi 47000 an si, vawlei ramkip ah mah zawtnak a ngei mi zat cu 938000 an si tiin fiangtein alangter (Athimi an um lengmang caah data a dik mi hi a um kho lo)\nChinese foreign minister Spokeswoman Hua Chunying nih “China nih Coronavirus data an pek mi kongah USA lei nih comment an pek ning cu an thinhun ngai tiin a chim”. USA nih coronavirus hi politics thil bantuk in a kal pi tiin, mah bantuk bia chim lo in USA ram chungah coronavirus ruangah a dawmlo mi hna hi thatein zohkhen hna seh tiin USA cu fakpi in a soisel”.USA nih mah bantuk in China nih coronavirus data a langter mi hi a dik lo mi lawngte a si tiin US Intelligence classified report nih alangter caah mah bantuk in USA nih China data a zum loning cu comment a pek.\nPresident Trump nih National Shutdown tuah a tim mi cu, State governor pawl kutah a nawlngeinak a pek hna. State Governor nih an state dirhmun zoh buin Shutdown cu an mah nih kut ah a um. Aruang cu state dang cu mah zawtnak ruangah fakpi in an buai lio ah state dang ah cun buainak le mah zawtnak a ngei mi an tam tuk lem lo caah National Shutdown/Lockdown tuah kha a rem lo. State Governor kut ah mah nawlngeinak tu hi a chia mi si.\nUS experts pawl nih coronvirus ruangah atlawm bik ah minung 200,2000 hrawng an thi lai tiah an zum caah, mithi ruak chianak caah The Pentagon nih body bags 100,000 cu FEMA sin ah order a tuah. Green nylon body bags hi war zones ah an sem tawn i, 94 inches ( (7.8 feet) by 38 inches (3.2 feet)” asi. Tuesday ah Brooklyn Hospital Center sin in mitthi ruak hna hi forklift hmang in an ruang cu lak a si. US ah suimilam 24 chung in Coronavirus zawtnak in minung 1047 an thi, Atu tiang a thimi dihlak cu 5,139\nBe the first to comment on "USA ah um Chinmi ralrin cang hna u sih, Mitthi chianak body bags 100,000 cu FEMA Company ah order a si cang: Aruang cu"


430. BEAULAH RAM AH KAN UM ~ Chin Mission Church\n430. BEAULAH RAM AH KAN UM\n1. Lam hlatpi hna-hnawhnak thawng kha ka hna nih a theih i, Vawlei sualnak nih a ka kulh dih ti kha ka hngalh, Lung awtawm le tihnak nih khan ka lem hmanh hna seh law, An ka thial kho lai lo, Beaulah ram in.\nCHO: Beau-lah ram chungah ka um, Ram nuambik ram tha chung ah, (chungah) Khi ram ah, tiput le cerh dong loin an luang ko, Dong loin manna changreu a um, A zungzal in ka khim ko, Beaulah ram chungah ka um caah.\n2. Vawlei cung ah hin zumh lonak tilet nganpi a tho, Mi nih kan ral Satan kha doh awk a herh zungzal, Sihmanhseh Pathian bia ralhruang chungah ka um ca-ah, A ka phan kho lai lo, Beaulah ram ah.\n3. Thlichia kha fakpi in hrang hmanhsehlaw ka tih lai lo, Pathian kut nih a ka huhphenh ca-ah ka him ko, Beaulah ram chungah cun tihphan awk zeihmanh a um lo, Zungzal in ka him ko, Beaulah ram ah.\n4. Pathian riantuannak ka ruah tikah ka khuaruah a har, A bia kha ka theih tikah ka lung a lawm ngaingai, Keimah khamhnak ca i a riantuannak ka hmuh tikah, Lunglawm in ka um lai, Beaulah ram ah.


Ralkap nih mipi an tuahto mi kong ah dothlatnak committee thiahnak le tuanvo peknak – The Cherry Par\nRalkap nih mipi an tuahto mi kong ah dothlatnak committee thiahnak le tuanvo peknak\nUN Human Rights Council nih Kawlram kong ah meeting biachannak resolutions an tuahmi A/HR /46/L.21 pawl cu tlamtling in an chuah. Kawlram kong cu Agenda 4nak ah an ceih, biatlang (56) paragraphs ai telmi biakhiahnak cu an tuah. Hi an tuahmi pawl ah hin, Kawlram i tulio Ralkap nih mipi an tuahto mi kong ah dothlatnak committee thiahnak le tuanvo peknak hna ai tel. Tulio Burma ram kong ah hin Muslim community hna an awaan hi a biapituk in UN nih an ruah timi a lang ngai. Khrihfa bukomh tbtk hi vuleicung ah ~ zaang a dermi hna dirkamhnak lei ah an aw a zawr cang ko lo maw? tiawk in a um. Credit: Salai Biak\nRelchap, Hakha Mino Thawngthanh. Tulio Hakha kan boruak i zurit sabah ruang ah a chuak mi buaibainak cung ah Mino nih zeihmanh kan in thlakpiak ti hna lai lo. Cun duhlonak langhnak ah Non-Violence kan i thim peng mi cung zong ah dai tein tel duh loin buaibainak hram a thok tu hna zong Hakha Mino nih hna kan tlak pi mi hna an si lo.\nTulio kan cawlcanghnak ah mino thazang, mino lung i rual a biapit tuk caah cuti thazang der tertu, mino kar ah lungrual lonak a chuah pi tu hna cung ah Hakha mino nih biatak tein kan mawhchiat hna. Cucaah Hakha Mino hna nih Non-violence Demonstration kan tuahnak ah, Zuri sabah rat lo ding.\nZu nan rit ruang ah buaibainak a chuah sual ah kan in zuanhnawh hna lai lo. A herh cun dan hmanh kan tin tat beh hna lai. Fimkan tein um ding. Hruaitu hna an chanbaunak kha a um sual cun, chanbaunak in thiltha a chuahtertu ruahnak, thathnembak cheuh ding. Hi lam i sau a ruah ti lai lo caah khat le khat Dawtnak, Zawnruahnak he i humhak ding. Hakha Campaign For Justice\n← China le Russia fonh in US doh le ralchanh an thawk.\nBreaking News: Tedim Kan Unau Pawl Nih Ralkap Le Palik Ralrin An Pek Cang Hna →


Pu Tui Dim hi 1989 kum ah CNA ah a rak lut i 2007 kum dih tiang CNA a ṭuan! – The Cherry Par\nPu Tui Dim hi 1989 kum ah CNA ah a rak lut i 2007 kum dih tiang CNA a ṭuan!\nPu Tui Dim hi 1989 kum ah CNA ah a rak lut i 2007 kum dih tiang CNA a ṭuan. CNF tu ahcun a nun dih tiang a ṭuan. GOC chan lio ah Home ministry ah Asst. Secretary, CHRO ah Chairman hna a ṭuan leng ah Khonumtung news editor hna a rak ṭuan.\n← Zualko: Chin Pasaltha Arfi Tui Dim Ralhrang nih a kan thah piak cu a poi tuk ee!\n“Ka Hawi,’Ka Theih Mi Thawng Hi Dik Hlahselaw Ka Va Duh Dah! →


Senator Dean Smith; Australian Parliament Ah Chinram Le Chin Miphun Kong Ka Chim Cang Lai – THE CHINLAND POST\nSenator Dean Smith; Australian Parliament Ah Chinram Le Chin Miphun Kong Ka Chim Cang Lai\nCity Hunter| 2018 May 4| 2018 kum January thla ah Chin ramkulh a tlawngmi Senator Dean Smith nih a hmuhtonmi kong cu May thla zerhhnihnak ah tuahdingmi Australian Parliament ah ka chim phuan cang lai tiin Chin Charity upa te he ton biaruahnak ah a chim tiah kan theih.\n“Senator Dean Smith nih a chimmi cu, Chin miphun an bawmtu hna caah champion si kaa zuam lai i atu lio Chin miphun nih nan herh bikmi hna chung in…\n(3) 202 visa in chungkhat auhnak kong hna hi Australia ram nawlngeitu hna sin ah dengteo tein chim kaa zuam lai. Australia um Chinmi a bawmtu hna Australian Parliamentarian Support Group zong ser le tuah khawh kaa zuam lai i Chin miphun ca i ka tuaktanmi vialte hi Chin Media Phu sin zong ah chim phuannak ka ngei te lai a kan ti” tiah Chin Charity Chairman Pu Renny Ceu Lian Mang nih The Chinland Post ah a chim.\n“Keimah Chin ramkulh ka va tlawnnak thawng in Kawlram i Australia cozah zung le Australia ram cozah nih Chin miphun le Chin ramkulh caah zawnruahnak le zaangfahnak thinlung an ngei deuh hrimhrim lai ti ruahchannak zong ka ngei” ti zong a chimchih.\nPrevious Chin Ramkulh Matupi Le Mindat Ah A Hmasa Bik Digital Fimthiam Cawnnak Centre An Hun\nNext Hakha Pyidawtha Market Sak Ding Ramkomh Sohlohyee Lutlai Le Chin Ramkulh Chief Minister An I Tong


Tedim peng Chin siangngakchia pawl cu biakinn ah sianginn an kai | THE CHIN EXPRESS\nTedim peng Chin siangngakchia pawl cu biakinn ah sianginn an kai\nTedim peng, Tonzang khuate um Basic Education High School (branch) sianginn a kangh ruangah siangngakchia pawl cu biakinn ah sianginn an kai i sianginn hman ding thilri le cattialnak khung an herh tiah sianginn uk saya nih a chim.\nBasic Education High School (branch) sianginn cu October 11 zaan ahkhan mei a kaang i sianginn pakhat, saya/ma umnak inn 5 le minung umnak inn 1 a kaang.\nThadingyut sianginn khar dih sianginn hon caan ah siangngakchia pawl cu cacawnnak hmun an ngeih ti lo caah biakinn le Primary sianginn ah an tthen hna i cutin sianginn an kai chung.\n“Biakinn i bochan in sianginn cu kan kai ko. Biakinn 3 le Primary sianginn (1) ah an kai hna. Zungkhan hman ding thilri le cattialnak khung biapi in kan herh,” tiah sianginn uk saya pa nih a chim.\nChin state Fimcawnnak Zung nih a kaangmi Basic Education High School (branch) sianginn caah ti chiahnak, hrai, puan, chantling, khiangthawng le ihphah a khanpiak hna.\nBasic Education High School (branch) a kangh hlan hmanthlak\n“A kaangmi cozah sianginn Basic Education High School (branch) caah saya/ma umnak inn 3 cu a rauh hlan ah kan sakpiak hna lai. A kangmi tthutden ai ah ttuden thar 100 kan tuahpiak hna lai,” tiah Chin state Zatlang Zohkhenhnak Vuanci Pau Lun Min Thang nih a chim.\nTedim khua in meng 18 a hlatnak Tonzang khuate um Basic Education High School (branch) sianginn ahhin siangngakchia 420 an um tiah theih a si. – Khonumthung


Thisen A asimi hna cu coronavirus dohnak dingah anthazang ader deuh ti asi - Khuaruah Har News\nThisen A asimi hna cu coronavirus dohnak dingah anthazang ader deuh ti asi\nThisen A asimi hna nihcun coronavirus ruangi an zawt tikah rak tuar khawhnak dingah an thazang a der i, thisen O angeimi tu hna nihcun coronavirus rak doh khawh nak thazang thawng an ngeih tiah coronavirus rak ithawknak hmun Tuluk ram chung mizaw hna sinin hlathlainak an tuah tikah an hmuh chuah ti asi.\nWuhan khuapi le Shenzen khuapi chungin mizaw 2000 hna cu an thisen group then in thatein Tuluk sivailei hlathlainak tuahtu phu hna nihcun mah bantuk hlathlainak anrak tuah cu asi. Mah hlathlainak hmangin an hmuhchuah mi cu thisen A asimi hna nihcun zawtnak an ichonhbarh ning afawi deuh pinah a zual zong an zualhma deuh tuk ti asi.\n“A thisen asimi hna nihcun zawtnak ichonhbarh ning thumh asikhawh nak dingah fak deuhin pumsa lei thazang thawn khawh nak dingah an izuam aherh lai” tiah Wuhan University, Zhongnak sizung hlathlatnak hmun in Wang Xinguan hruainak tangah hlathlaitu phu hna nihcun anrak langhter.\nSars-CoV-2 tiah kawhmi coronavirus ichonhbarhtu hnalakah A thisen asimi hnacu midang nak in tha deuhin zohkhenh an herh” tiah Wang nihcun achim. Mah lioah hin O thisen asimi hna nihcun O thisen asilomi hna nak in zawtnak ichonhbarh ningah an thawngtha deuh an tlawm deuhtuk tiah Medrixiv.org ah langhter arak sive.\nTuluk ram Wuhan khuapi chungin coronavirus ruangah a thimi minung 206 hna chungin hlathlainak antuahmi ahcun A thisen asimi minung 85 an sii O thisen asimi hnacu minung 52 an sive ti asitikah cun 63% tiangin A thisen asimi hna cu an thi tam deuh.\nMah bantuk hlathlainak an tuahnak cun an kum upat ningcang zongin then asi pinah nu le pa hna tizong in an then rih fawn hna. Mah an hmuhchuah nak nihcun Sars-CoV-2 le adang coronavirus karh nak chuakmi ah mizaw an siah ngandamnak lei riantuantu hna zong a bawmh khawh lai ti asi.\nA dawhtukmi model pakhat cu iPhone X pekin dating arak tuahpitu kum no telawng asirihmi nghakhia pate\nCoronavirus khamnak kalpi cuahmah lioah Hluttaw lamkal hna zong an khuasik ning chekhlatnak antuah piak hna\nThawngttha: Falam Khuapi Chung Ah A Ummi Rallokap Pawl Hna Lak Covid-19 In A Zaw Mi Tampi An Um\nAizawl Khuapi Zarkawt Thil Cang Mi Nih Mizoram Mipi A Lauter Dih Hna\nMuidawh Esther Dawt Chin Sung Nih Live A Rak Thlah Mi Cu Zohta Lo In Na Lanhtak Kho Bak Lai lo\nKan Kawlram Khualipi Yangon Ah Covid Zawtnak In Tuni Ah Minung 1000 An Thi Tthan


Zophei khuatlang khua(15) chungah Kum 2019-20 Tang10 awng mi ka theih tawk. – Lai Lungrawn Post\n1. Hriphi khua – 33, 2. Vawngtu khua-17 5D1, 1D1, 3. Aibur khua-9 5D1, 1D1, 4. Leitak khua-13 2D2, 5. Congthia-12 3D3, 2D2, 6. Khuabung-13, 7. Ngalang khua-3, 8. Zabung khua-4, 9. Phaikhua-1, 10. Kuhchah-3, 11. Hmongtlang-13 2D2, 1D4, 12. Zephai-13 D1, 13. Lawngtlang-2 D1, 14. Tluangram-5, 15. Hlamphei-7. Total-148\nPalhnak aum ahcun kan remh ṭhan lai. Credit: Salai Ṭial Sang\nInternational Chin Baptist Mission Boarding School Tanghra Result (2019-2020): Pathian thawngin 2019-2020 cawcawn kum ah ICBM Boarding School in Tanghra camipuai 23 nih an phit i 16 nih teinak an hmuh. Zatuak in a awngmi 69.5% a si. Teinak a hmumi hna hi Kanpetlet in 6, Gangaw in 1, Mindat in 4 le Paletwa in 5 an si. Minung 4 nih distinction an hmuh i 2D a hmumi 2 le 1D a hmumi 2 an si. Kan i lawm hringhran. Lamhruaitu Pathian min thiang kan thangthat.\nTeinak a hmumi hna cu a tanglei bantuk an si. 1. Isaac, Pa (Kanpetlet) 2D: Mathematics le Biology, 2. Solomon Thang, Pa (Kanpetlet) 2D: Myanmar le Biology, 3. Van Pang Par, Nu (Gangaw) 1D: Mathematics, 4. Tam Maung, Pa (Mindat) 1D: Economics, 5. Bawi Thang Kee, Pa (Mindat), 6. David Hung Thang, Pa (Kanpetlet), 7. Len Naing, Nu (Mindat), 8. Thang Law, Pa (Kanpetlet), 9. Aung Lin Hoih, Pa (Paletwa), 10. Tam Shing Awi, Nu (Mindat), 11. Naing Thang, Pa (Kanpetlet)m, 12. Nay Lin Htey, Pa (Paletwa), 13. Mana paing, Pa (Kanpetlet), 14. Soe Naing Thein, Pa (Paletwa), 15. Htwe Nandar, Nu (Paletwa), 16. April, Nu (Paletwa).\nThawngdang theihtlei relchap ding, Lothlo Theology; Tuluk phungthluk ah ” Thlaici na cin hlan ah Minung cing hmasa” ti a um. Ram le Miphun a daw ii, fimthiam nak a ngei mi minung tampi chuah ter khawh hi Miphun le Ram sarnak ah a Biapi bik mi asi.\nZeitindah minung kan cin lai? Zeitindah minung kan ser hna lai? Ram le Miphun , Khrihfabu caah rian ttha a tuan kho ding mi, Fimthiam nak an ngeih khawh nak hnga thazang a pe i, hmailei khuacaan saupi tiang khua a cuan i, minung a sermi Hruaitu kan herh.\nMinung ser nak ah Sianginn thatha an tuah. Mino mi hna an fimnak le an tthan cho khawh nak ding caah cawnnak a phunphun an tuah. Lothlo Tu nih thlaici a cin bantukin mitha tampi an chuah khawh nak hnga Rian tuan Tu ttha Hruaitu, Saya, Pastor kan herh. Cucu Rian tuan cu Lothlo Theology nih a kan cawn piak duh mi asi. Nihin kan ram kan zoh tikah Fimnak le thiamnak in a niambik mi kansi. Tanghra Result Ram pumpi percentage hmanh ah The last kansi dengmang. A ruangcu Kan Hruaitu hna nih Thil cin an rak ii palh caah asi. Cucaah Nihin thawk in cun Minung cing ve cang uh sih. Lothlo Tu ttha si ii zuam hma uh sih. Thawng Lianuk


Hluttaw MP a tuan bal bak lomi le MP aa zuam bal bak lomi AuThawng – Lai Lungrawn Post\nAugust 19, 2020 admin Chin News\n(1) Myanmar ah State/Region Hluttaw le Amyotha le Pyithu pahnih fonh Pyidaungsuh Hluttaw pahnih hna cu 2008 phunghram nih a hrin hna. (2) Myanmar rampi a aiawhtu (head of state le head of government) lu bik cu President a si. (3) Presidents hna cu ram pumpi thimnak ah aa zuam lomi asiloah thimnak ah aa zuam i teihnak a hmutu MPs si an hau lo. Thimnak ah a lut lomi mileng minung bak kha President ah thimnak nawl cu 2008 phunghram nih a pek.\n(4) Cucaah President hna hi ram pumpi thimnak chungah aa zuam bak vemi le thimnak ah teinak a hmu bakmi kha Presidents ah thim ding in ka hun chuahpi. (5) Pyidaungsuh asiloah Amyotha Hluttaw le Pyithu Hluttaw Speaker le Deputy Speaker hna cu ram pumpi thimnak ah teitu a si mi lawnglawng thim an si. Teinak a hmu lomi thim khawh an si lo. Cu bantukin Presidents hna zong hi thim ding a si.\n(6) State le Region Hluttaw Speaker le Deputy Speaker hna cu thimnak ah teinak a hmumi lawnglawng thim khawh an si. Pyidaungsu Hluttaw he a um kal ning aa khat caah okay ka ti. (7) State le Region Government i a lubik a simi Chief Ministers hna cu ram pumpi thimnak ah teinak a hmumi bak a si lai ti a si. Teinak a hmu lomi kha thim khawh an si lai. Union acozah a hruaitu Presidents, Myanmar ram pi aiawhtu hna tu cu thimnak ah aa zuam lomi kha 2008 phunghram nih thim khawhnak nawl a pek hna nain State le Region Chief Ministers hna cu thimnak ah teinak a hmumi lawnglawng thim an si hawi caah Pyidaungsu acozah le State le Region karlak ah thleidannak a um. (8) Thim hau lo veve thimnak nawl a onh ahcun onh lo veve sisehlaw ka hei duh. (9) Ram pumpi lubik asimi Presidents dihlak hi State le Region MPs dihlak le Pyidaungsuh MPs dihlak fonh in thim sihna seh ti hi ka duh. (10) State le Region MPs hna thlahlawh cu thlakhat ah ting 5 lawng a si.\n(11) Amyotha le Pyithu MPs hna lahkhah tu cu thlakhat ah ting 10 a si hawi. MPs ciocio karlak ah thleidannak a um hawi. (12) Thimnak hmu a bit le a kau ruangah lahkhah a tlom le a tam tiah then a si ahcun State le Region MPs lahkhah cu thlakhat ah ting 5 a si ahcun Pyithu hluttaw hi Ting 10 siseh, Amyotha Hluttaw hi State le Region aiawhtu an si i State pakhat in minung 12 lawng thim an si caah ting 15 siseh law ka hei duh pah. (13) Township a tlomnak State le Region a simi Chin, Kayah, Kayin, Mon le Tanintharyi tu ahcun Amyotha Hluttaw MPs lahkhah tu cu zeitindah tuah a si hawi hnga? Credit: Thawng Za Pum\nCongratulations; Pathian thawng in Kawlram ah tuanbia thar a tial lengmangtu Chin mi


President nih Pathian sin ah thla a cam; ‘Vancungah um mi Bawipa, Na thawnnak le na – Thechinlungnews\nPresident nih Pathian sin ah thla a cam; ‘Vancungah um mi Bawipa, Na thawnnak le na\nPresident Trump Personal Valet cu Coroanvirus a ngei tiah fiangter nak tuah a si bak in the first family zong an him lai lo tiah zumlonak tampi a chuak. The first family le White House ah rian ttuantu hna hi zarfatin Coronavirus an ngei maw ngei lo test tuah peng an si. Mah bantuk in White House chungah rian ttuantu pakhat nih cornavirus a ngei ti an thei bak in First Family le White house ah rian ttuatu President Trump Personal he pehtlaihnak a ngei mi vialte hna cu test tuah a si i, First family le hawi le hna cu coronaviru an ngei lo ti thei cawlh a si. Pathian a tha tuk hrinhrang\nMah bantuk in CCP Virus nih White house a luhnaw ve cang caah Nili Ni 4 ah khan President Trump le a rian ttuanti hawi le Pathian rian ttuantu pastor hna cu White House, Rose Garden ah Pathian sin ah thlacamnak an ngei.\nMr. President nih US ram le mipi damnak an hmuh tthan khawhnak ding caah Pathian sin ah thla a cam. Mah CCP virus ruangah USA mipi 33 million leng cu rian ngei lo in an um cang\nMah National Day of Prayer ah Mr. President nih Pathian rian ttuantu hna tampi cu a sawm ve hna i, Pathian sin ah bawmhnak le mah bantuk caan chia lakah USA cu Pathian nih a dirpi tthan khawhnak ding caah thlacamnak ngei a si\nMah bantuk in USA nih CCP virus zawtnak he an in paih lio ah President Trump nih thla a cam ning cu, “Van cungah ummi Bawipa, na thawnnak le na hnemnak kan nih hal hna, nangmah sin in thazang kan her, ruahchannak le damnak kan pek hram ko, kan ram hi damter tthan law mipi hna hi kan sertthan hram ko” tiin Pathian sin ah lungtak tein thla a cam\nPresident Trump nih a chimmi cu, “Kan ram nih caan chiatuk mi kan tawn lio a si, mi tampi an thi i, mi tampi pawcawmnak a hrawh” tiin\nLabor Department nih an langter ning ah cun Nili Ni hah rian ngei lo in cozah sin ah bawmhnak a hal cang mi hna cu 3.2 Million an phan. CCP virus ruangah atu tiang rian ngei lo in cozah sin ah bawmhnak a hal cang mi zat cu 33.5 millions an si cang tiin a chim. Source-Washingtontimes\nBe the first to comment on "President nih Pathian sin ah thla a cam; ‘Vancungah um mi Bawipa, Na thawnnak le na"


TULUK NIH KAWLRAM THEIH LOIN THIL BIAPI A TUAH CANG – The Chinlung Post\nAugust 7, 2021 admin Knowledge 0\nTuluk nih Myanmar ram theih loin Kachin Ramkulh ah ramri deet in kham. August 7, Kachin Ramkulh Kanpaikti khua pawng Tuluk-Myanmar ramri ah pe 20 tluk sang in Tuluk nih ramri deet in hau a kham. Pe 20 tluk sang in an kham/kulh. Myanmar ram vawlei tampi Tuluk nih an i laak. Tlang zong an i tel. Hika hrawng hi a ngaite cu Myanmar ram vawlei le tlang lawngte an si nain atu an kulh/kham ning zoh tik ah Tuluk ram ah aa cang.\nTuan deuh ah khan Ukhruaitu hna zong nih an zohfel bal cang. Tuluk nih minung kal khawhnak poh cu tlakrawh in canceo an kham i a cung ah thir in an peh. Fek taktak in an kham, tiah khuami nih a chim. Tuluk nih hi an kham mi hi duhlonak le hrawhpiak than ding kan i zuam lai tiah Kanpaikti Ukhruaitu nih a chim. Credit: THT\nLaimi Thawng. Van Dawt Thang a umnak hngalmi nih zaangfah tein atanglei phone number ah thawng kan thanh u. A damlo tuk caah kan lungrethei tuk. Tuante ah a thawngpang kan theih khawhnak hnga zaangfahnak tein SHARE in kan bawm cio uh. Van Dawt Thang, kum 22 hrawng cu June 23 in atutiang kan pehtlaih khawh ti lo caah a chungkhar kan lungrethei tuk hringhran.


CND Sunglawi Tukin An Tuah – Chin International Daily News\nHakha Version, News\t February 20, 2019\nNihin 20/2/2019 ni ah hin Chin National Day, a Voi (71) nak cu Chin state khuapi Hakha ah sunglawi tukin tuah a si. Hi programme hi February 18 ni khan rak thawk cang a si I, ni hin ni 20 ni hi a ni taktak cu a si. Tuahnak hmun hi Vomtu Moung cerhtual ah a si.Hi can ah President U Win Myint zawng nih a rak telpi kho hna tiah thawng theih a si.\nHi CND ah hin item a phunphun tuah a si I, nizan ah khan kum (10) chung an rak tuah ti lo mi Rang cit I zuamnak zawng tuah a si. Vomtu Moung Cerhtual ah cun Item phunphun zoh ding a um I kan lai mi culture a si mi , khuang cawi,serlam ,Ruakhatlak ti le Lai paih hna cu a langsar deuh mi pawl an si. Zan zawngah Programme Phunphun langhter ding a tam lai I, kan lai nungak tlangval hlasak thiam mi hna zawng nih hla ansa lai tiah theih a si.\nThaizing ni February ni 21 ni ah cun President U.Win Myint le mipi tuanbia ruahnak an ngei lai ti si fawn. Caan a luan cia mi kum 2017 lio ah khan vawi (69)nak CND cu Falam khuapi ah tuah a rak si I , cu lio I President U Htin Kyaw le a nupi zawng nih an rak telpi bal cang hna. Hi Chin National Day hi Chin miphun mi caah cun ni sunglawi bik ni a si caah mipi a ni lawm I a tel mi le a zoh mi hna zawng an tam ngaingai tiin thawngpang theih a si.


House Speaker Nancy Pelosi hi a dirhmun a tha lo ti asi. Tu zanlei suimilam 5:30 PM hrawngah Speaker an thimmi result chuah dawh a si. – Hakha Cherry\nHouse Speaker Nancy Pelosi hi a dirhmun a tha lo ti asi. Tu zanlei suimilam 5:30 PM hrawngah Speaker an thimmi result chuah dawh a si.\nTuchun ah US house Pyitu hluttaw ah thimthar mi palai pawl, house Representative pawl biakamnak an tuah cang lai. House Speaker Nancy Pelosi hi a dirhmun a tha lo ti asi. Tu zanlei suimilam 5:30 PM hrawngah Speaker an thimmi result chuah dawh a si.\nHouse ah hin palai 432 an um i, House Speaker hmuh duh ahcun vote 217 hmuh a hau. Pandemic ruangah palai pawl an tlin lo ahcun Nancy Pelosi tlin than dingah a har lai an ti. Asinain democrats tam deuh nih cun Pelosi dah ti lo, thim ding dang hlei kan ngei lo an ti.\nRepublican party nih Minority leader McCarthy cu House Speaker caah nominate an tuah ve nain a tlin lai zumh a si lo. Zeicatiah House ah hin Republican palai, 210 le Democrats 222 an um. House timi Pyithu hluttaw hi democrats pawl an thawnnak hluttaw a si.Credit-Salai Liaramthang\nSIANGINN KAI DING SI LAI. Thaizing January 4, Nikhat ni in sianginn kai ṭhan ding a si lai\nJoe Biden US President i an fehter khawh


Thihdar Nih A Kan Phak Than, Pu Chum Er nih Mual A Kan Liam Tak Ruangmang! – The Cherry Par\nThihdar Nih A Kan Phak Than, Pu Chum Er nih Mual A Kan Liam Tak Ruangmang!\nJanuary 2, 2022 January 2, 2022 Cherry News\nThihdar Nih A Kan Phak\n𝗣𝘂 𝗖𝗵𝘂𝗺 𝗘𝗿, 𝟴𝟴 (𝗛𝗲𝗻𝗿𝘆 𝗽𝘂)Salen Khuami, Hakha YMCA Chak a ummi nih cikkhat an va i dor chungnak chuahsemnak Khua Salen ah amah damlonak in nihin zanlei 5:30; 2022 January 2 ah a kan liam taak.\nThaizing 2022 January 3; Salen Khua ah a ruak a tla te lai. Tantaakmi chungkhar Bawipa nih in hnem ko hna seh. April thla chung ah khan a chuahsemnak Salen khua ah chitkhat i dor in an va tlung i amah pumpak damlonak nih a van phan tikah si khawh chungin khuami le chungkhar nih an i zuam len ko nain a nunnak nih a ceihti lo caah January 02, 2022 ni zanlen suimilam 5:30 hrawng ah mual a kan liam tak.\nNgaihchiatnak Thawng; CACC ah ngunkeng (treasurer) dirhmun in rian a ṭuan lio mi Pi Tawk Men nih 2021 Dipa (December) 31 zaan suimilam 11:40 ah hi vawlei nunnak in a kan thih taak. Kan ngaih a chia tuk. 2021 chung ah CACC nih kan bchan mi hna nih pakhat hnu pakhat in a kan liam taak hna i kan chunmui a tlung ko. Kan dihlak Pathian nih kan hnem cio ko seh ti hi kan thlacamnak a si.\nPi Tawk Men (68) Tuanbia Tawi; (A) Chuahsemnak, Pi Tawk Men cu Hakha khua um Pu Hniar Mawng le Pi Khen Tang hna i an fale 10 lak ah 2nak a si i 1954 Vaupi (April)15 ah a chuak. A chuahpi a unau hna cu pa 3 le nu 7 an si.\nCacawnnak le rianṭuannak; Hakha khua, Pyidawta sang, hlan lio HBC biakinn ṭhing tang dot (ABM sianginn) ah tang cheu in tang hnih tiang a kai hnu ah No. (1) Basic Education High School ah aa ṭhial i tang thum in tang hra tiang a kai. 1973 ah tanghra a awng.\nAn unau 10 lak ah upa changtu a si caah chungkhar khuasak tintuknak ruah ah nu le pa bawmh a herh caah sianginn kai peh ti lo in 1973 Sikpar (November) 21 ah Hakha Township Genaral Administration zung ah cazite (LDC) in rian a lut. 1983 Biangreithlep (May) ah cazipi (UDC) ah a kai i 2007 Vaupi (April) 9 ah zunguk (BC) ah a kai. Cozah rian kum 40 fai a ṭuan hnu ah 2014 Vaupi (April)15 ah kum tling pension a la.\n(C)Zung rian a ṭuan lio ah riankemh chih mi hna: 1) Chin State Women’s Affairs Federation, Secretary, 2) Hakha Peng Women’s Affairs Federation, Secretary, 3) Hakha Peng Maternal and Child Welfare Association, Secretary, 4) Pension a lak hnu 2015-2018 tiang Chin Women Organization, Hakha, Chairman.\n(D) Chungkhar dirhnak; 1977 Biangreithlep (May) 7 ah Hakha Peng Sakta khua mi Pu Ral Thluai le Pi Za Iang hna i an fapa upa bik Pu Zam Kio he ṭhitumh kutsihnak an tuah i Pathian nih fapa 2 le fanu 1 rosung a pek hna. An fale hna cu:-1. Pu Ca Thawng Lian (New Zealand), 2. Pu Duh Peng Lian, Senior Status Resolution Officer Department of Home, Affair Australia, Bachelor of Business and Commerce, Monash University, Australia, 3. Pi Zung Ṭha Par, Hakha (B.A. History) An fale hi chungkhar an dirh cio hna i tu pa 3 le tu nu 4 Bawipa nih rosung lawi a pek hna.\n(E) Pathian rianṭuannak; Pi Tawk Men cu Pathian aa bochan i aa pumpe mi a si caah in a tanglei bantuk in biaknak rian zong a ṭuan mi a si:- 1. 2003-2008 tiang Hakha Baptist Church ah nubu Treasurer a ṭuan, 2. 2012-2014 tiang HBC nubu Secretary a ṭuan. 3. 2015-2017 tiang HBC nubu Vice Chairman a ṭuan. 4. 2015-2020 tiang HBA Treasurer a ṭuan, 5. 2018 in a tu tiang HBC nubu Chairman a ṭuan lio. 6. 2021 Biangreithlep (May) 11 in CACC ah Treasurer a ṭuan lio mi a si.\n(F) Zawtnak le Thihnak; Pi Tawk Men cu tit-vun lei dam lo nak a ngei mi a si. Cu a zawtnak cu Yangon, Mandalay ah kal in kum tampi aa thop tawn mi a si. Cu pin ah, chunglei dam lo nak dangdang nih a tlak chih caah Thailand zong voi 13 tiang kal in aa thlop.\nCu ti cun a dam deuh ngai tiah ruah a si nain caan chia nih a kan phak ca ah duh ning in Thailand lei ah siseh, Kawl lei ah siseh kal kho ti lo in a um. Cucaah, duh sah tein a hun zor ṭhan i chunglei dam lo nak (ril pem in) in a nunnak a liam. Pathian remh mi inn ṭha ah kan i ton ṭhan te lai ti zumhnak he, CACC Chungkhar\n← Pu Ram Khar; Kannu le Kanpa nih an kan thihtak dih sual lai hih.\nThau Khua Ah Aa Dormi Hna Hmurka Le Thutto Ning! →


US Chinmi ralrin chin hna u si, CDC Director Dr. Robert nih ralrin nak bia a chim cang\nUS politic kong lawngte ka ttial caah tu cu US a um Chinmi zong nih kan thei a her tuk mi, US cozah nih mipi sin ah thei a her mi a vun phuan mi hi ka vun ttial lai. Mah chinpage ah hin US thawngpang ni khat ah 4/5 lengmang ka ttial caah, Like/follow vun tuah law, nikhat ah US thawngpang 4/5 na rel peng khawh tinak a si\nUS hi Coronavirus zawtnak a ngei tampi le a thi tambik an si, Cozah lei nih zulhding mi an ser mi mipi nih an zulh duh lo caah case a tam thluamah i, mah bantuk in a si ah cun a ra ding mi thlasak hi tih nung tuk mi caan a si lai tiah zum a si\nCenters for Disease Control and Prevention (CDC) Director Dr. Robert Redfield le WebMD’s chief medical officer, Dr. John Whyte he i tonnak an ngeinak ah US mipi sin ah ralrin bia a vun chim\nDr. Jonh Whyte nih bia halnak tuah mi cu, Thangksgiving a vun phan ding mi le US mipi nih tangka tampi man a si lo mi, mask an hmang duh lo nak kong ah bia halnak a tuah mi cu Redfield nih mah ti hin lehnak a tuah\nAmerica mipi nih zeibantuk in dah mah a rah ding mi caan hi kan hmang lai tiah an duh thim ning bantuk in Coronavirus ah kan drihmun cu a si te lai tiah a chim.\nNa ram, mi phun le mah coronavirus he i dohnak ah hin thil pali tuah ding in kan nawlh hna, Cu hna cu, mask hmang peng law, social distance tuah peng, Na kut ttawl peng le mi tamnak ah umzia thiam\nAmerica mipi nih mah hi thatein kan zulh khawh ah cun Coronavirus hi a tlawm thluamah lai, natein April thla ah ka rak chim cia bantuk in mah ka chim mi pawl hna hi kan zulh duh lo ah cun a rah ding mi Thanksgiving hi caan chia/tih nung bik caan a si lai tiah a chim. Foxnews\nBe the first to comment on "US Chinmi ralrin chin hna u si, CDC Director Dr. Robert nih ralrin nak bia a chim cang"


Thih Dar – Delhi ah Chin Hngakchia Kum (2) mi cu Inncung in a tla i Mual an kan Liam tek – CHINLAND TODAY NEWS\nThih Dar – Delhi ah Chin Hngakchia Kum (2) mi cu Inncung in a tla i Mual an kan Liam tek\nJanuary 25, 2020 Hoilopar Chin News 0\nThihnak timi hi khawika hmun paoh ah a um mi a si i zeitik caan paoh a um peng mi a si fawn. Khi nu sin lawng ah le khi pa sin lawng ah va tlung ning a ti loh i a ho sin paoh ah hi thih nak hi a tlung kho pengmi a si fawn. Thih nak nih hin hngakchia le upa zong a thleidang hna loh i mirum le misifak zong a tlei dang bak loh.\nTutan i Delhi Chin mi nih an ton mi thih nak hi a fak khun ko hnga lo maw aw tiin ruah lo awk a tha hrimhrim loh. Thih ciocio zong hi a tuar ning ai lo bak ve loh i, tutan i an ton mi thil hi cu i lungsak a har hringhran ko lai. Zeitik hmanh ah hringtu a nu caah cun philh a har mi tuanbia ah ai cang ve hrimhrim lai.\nNizan 24 January 2020 chun ah khan Benjamin kum 2 lawng a si rih mi cu an inn hlannak building in a tla sual. A tlak le cangkaa in hin lungfimlo in a um cawlh tiah theih a si. A tlak tlawmpal ah hin nin pa chakthlang hna nih an theih i a rian rannak in sizung ah an tlik pi colh i ICU ah chiah a si colh ko nain a hliamhma a fah tuk caah tuar kho loin tuzing 25 zinglei suimilam 3 am ah khan a nunnak a liam tiah theih a si.\nHi Benhamin a ruak hi sizung in UPC biakinn ah an lawi pi lai i mah hnu ah vui a si te lai tiin thawng theih a si .U pathum a ngei mi a si i a u le pathum le a nu he Delhi ah ralzam in khua a sa cuahmah lio mi an si ve. Nikum in khan ralzam sinak a rak hal ve mi an si i UN Card zong an ngei rih lo tiin an thawng theih a si .An um nak khrihfabu hi UPC a si tiin theih a si hringtu a nu hi Tedim mi a si. A thi mi Benjamin i a u le hna hi minung pathum an si. A upa bik hi kum 15, a changtu kum 12 le a chang chin hi kum 8 mi an si. Bawipa nih tantak mi chungkhar hnem hram ko hna seh.


Myanmar ram ralzaam buainak le India – THE CHINLAND POST\nThe Chinland Post | 2022 May 24 – A luancia kum laifang hrawngah ralzaam 29,000 leng cu India ram, Mizoram State nih a cohlan hna i a zohkhenh hna tiah Mizoram thawngzamh The Sentinel ah an ṭiami capar nih May 19 ah a langhter.\nHramhram in uknak lak a si hnu ah India cozah nih Myanmar ram ah a ṭuanmi rian pawl ralring tein a tawlrel. Inn le lo saknak training tiang Myanmar ram chungah a tuah i, ram hnih pehtlaihnak a thar in sersiam ṭhan loin atu pehtlaihnak ning tein um ding hi a tak rianṭuannak a si deuh tiah an langhter.\nCucaah, hmailei a rianṭuqn ding cu Myanmar mipi hna bawmhnak kha hmaithlak in biaruahnak le tawlrelnak hi a si tiah aa ṭial. 2022 India budget ah bawmhnak pek ding in India cozah nih Rupee sing 600 rii a rak khiah. A luancia kum lioah Myanmar ram Democracy tha a ṭhawn khawhnak hnga India cozah nih a ṭhami training pawl a bawmh tiah aa tel.\n2017 kan zoh ṭhan a si ahcun, Rakhine ram ṭhanchonak caah ram hnih in hnatlaknak minthut an rak an ngeih bantuk in Rakhine ram ralzaam an dir ṭhan khawhnak hnga caah inn 250 sakpiak a si tiah a langhter fawn. 2018 ahcun, ram hnih ramri 16 kilometres chungah ram hnih mipi hna nih zalong tein an i chawh khawhnak hnga ramri lonh hnatlaknak min an rak thu. Tu bantuk in tawlrel piak an si caah Myanmar rammi hna nih India ah fawi tein an i thlop kho.\nSipuazi lei pehtlaihnak a naihter chin khotu a biapi rianṭuannak pakhat cu ram hnih mipi hna pehtlaihnak ṭha deuh an ngeih khawh nak hnga bawmhchanh hi a si tiah a chim. Ti lam, tlanglawng lam lengah vawlei lam a ṭhat deuh khawhnak hnga tuahpiak an herh tiah aa ṭial. Cuti kan tuahpiak hna a si ahcun, mipi le mipi pehtlaihnak le thilphorhnak hna a bawmh chin khawh lai tiah a langhter.\n2020 May thla ah Covid – 19 khamhnak sii, thilrii pawl cu a voikhatnak kuat an si i 2021 October thla lai hrawngah a voihnihnak kuat a rak si. Cu chungah, Covid khamhnak sii sing 17 hlut an si tiah a chim. Cucaah, Myanmar ram ah tuah cuahmah a simi Kaladan tiva project hi a biapi tuk tiah an telh.\nPaletwa in Zorin pi tiang sermi lam hi a tlamtling ngai cang, lam tuah a dih bak in India nih aa zuamnak a tak ah a cang lai tiah aa ṭial. Cucaah, Myanmar he pehtlai in India ram a dirhmun fiang tein hmuh khawh a si i India ramdang lei zung biachimnak nawl a ngeitu zong nih Myanmar ralkap nih hramhram in uknak a lak hlan ah hitihin a chim.\n“Covid zawtnak he pehtlai in a chuak dingmi sipuazi le ngandamnak lei kong ah Myanmar mipi hna caah India nih pehzulh in a bawmh rih ko lai” tiah a rak chim. Cun, January thla thok hrawngah India ramdang lei Minister nih Myanmar ram a tlawn lioah Covid khamhnak sii sing 10 a rak bawmh chap tiah aa tel.\nAtu ahcun, China ram nih covid khamhnak sii he pehtlai in ralkap cozah he tlangcung hriamtlai phu he a bawmh caah India zong nih Covid he pehtlai in Myanmar nih bawmhnak a hal ahcun zeitik caan poah bawmh ding a si tiah capar nih a langhter.\nCucaah, a tulio Myanmar ram buainak ruangah a zaammi hna pawl he pehtlai in India cozah caah a lam a um tiah aa ṭial. Myanmar ram mipi hna bawmhnak pek chin khawhnak ding caah a tulio zulhphung kha zoh ṭhan a herh tiah aa ṭial. Cun, ram hnih nih raltuknak lei nawl ngeitu pawl he biaruahnak tuah ṭhan a herh tiah a chim.\nA caan a rem tikah, SAC ramdang lei Minister kha India ram ah kan sawm lai i ram hnih ramkhel kong biaruah a herh tiah a chim. Zeiruang kan ti a si ahcun, India ram i an hmailei ca zulhphung ning cun Myanmar ram hi a biapi tukmi dirhmun ah a um. A hlei in, thilphorhnak ah a biapi tuk timi kha ralrin a hau tiah a langhter. Myanmar ram hi India caah Southeast Asia sinah a lam onnak a si tiah aa ṭial.\nCun, Myanmar ram hi India nih Bangladesh ram a rannak in a pehtlaih khawhnak hmunhma a si caah ram hnih miaknak zoh chih buin rianṭuanṭi a herh tiah The Sentinel capar nih a langhter.\nPrevious Tedim khua ah ramvaihnak in a rak kirmi mino 2 SAC ralkap nih an thah hna\nNext Vawlei pumpi in ralzaam 100 millions an phan, Myanmar ram ah 1 million hrawng an um


Htet Inzali: Tan Khun Kyaw Vote Ka Pek Ve – Chin 11 News\nHtet Inzali: Tan Khun Kyaw Vote Ka Pek Ve\nHtet Inzali: Tan Khun Kyaw a kai khawhnak ding ah keimah bak zong nih ka vote. Myanmar Idol season 4 ah Wild Card in Tan Khun Kyaw a kai khawhnak ding ahhin keimah bak zong nih vote ka thlah ve tiah Htet Inzali nih a chim.\nMyanmar Idol season 4 Top 11 finalist ah minung 7 an tla. A tla mi minung 7 chung ah khan minung pakhat kha Wild Card in kai ter than khawhnak can a um i mipi nih duh bikmi kha an thim cio hna.\nMyanmar Idol ah ai zuam vemi Htet Inzali zong Top 7 nak ah khan a rak tla ve Wild Card in kai ding ah vote khawh a si ve ko nain a mah Htet Inzali bak nih Tan Khun Kyaw cu vote a rak pek ve.\nMyanmar Idol ai zuammi hna an lungput hi uar a um kho taktak. Chungkhar pakhat bantuk in an i ruat cang i dawtnak le tleihchannak an ngei cang hna. Pakhat a tlak ah an i ngaihchiat pi i pakhat a kai ah an i lawmh pi hna. An mah le an mah hrim zong thazang tampi an i pe hna. An lungput uar a um kho taktak.\nA leng lei an fan pawl tu nihhin pakhat le pakhat kan doh hna i kanmah le kanmah zong kan rak i do i kan rak i hua. Kan rak buai. Sinain annih ai zuammi pawl cu family bantuk tein an i daw i an i tlaihchan.


Ramkulh Hrambunh Media Website Cheukhat Cozah nih Phih - THE CHINLAND POST\nRamkulh Hrambunh Media Website Cheukhat Cozah nih Phih\nTCP-Hakha| 2020 April 4| March 23-24 in Kawlram ramkomh Ramkulh cheukhat hrambunh Media website a simi Nihinjara, Development Media Group (DMG) le Karen News (English version) hna cu Cozah nih mizapi rel kho lo dingin a phih tiah thawng kan theih.\nHi thawngpang website hna hi Cozah ngeihmi MPT le Mytel internet a hmangmi internet line in zoh khawh a si tilo.\nHi kong he pehtlai in Ramkomh le tlangcungmi media tambik ifonhnak Burma News International nih COVID-19 zawtnak le ralrinnak kong tlangcungmi nih an theih lengmang khawhnak hnga, Mizapi Cozah tiah ruahmi NLD Cozah nih nitin mizapi theih a herhmi website le Chin ram ah internet phih tibantuk nan tuahnak hnga lo, Myanmar Press Council zong nih a herhningin bawmchannak nan tuahnak lai tiin March 29 ah statement zong an chuah.\nHi kong he pehtlai in BNI phunglam lei tlaitu Nan Phaw Kee nih “ Kawlram ramkhel aa thlen lio le Vawlei cung tihnung COVID-19 a chuah lio a si tikah thawngpang dikfel can hman tein kan chuah khawh hi a biapi tuk. Pehtlaihnak lei a thatnak lei cu kan tuah a herh” tiah a chim. Ref; SHAN\nPrevious Tamu Peng Ah COVID-19 Zohkhenhnak Caah Kyat Sang(Ting Tampi) Committee Sin An Pek\nNext Electric Mei Man Thumh Piak Dingin Ceihhmai_ Daw Aung San Suu Kyi


Kalay Peng Khua 7 Nih Khua Thanchonnak Ca Bawmhnak An Hmuh - THE CHINLAND POST\nKalay Peng Khua 7 Nih Khua Thanchonnak Ca Bawmhnak An Hmuh\nTCP-Kalay| 2019-March 4| Khuate Thanchonnak (VDP) bawmhnak in Kalay peng khua 7 nih sing 100 cio an hmuh.VDP bawmhnak pekchanhnak ah Pyithu Hluttaw MP Daw Siami le ramthen Hluttaw MP Daw Thant Wai Kyaw, pengkomh planning committee Lutlai U Khin Maung Cho, Pengkomh Lahwahkah (Immigration)lutlai U Thein Zaw le peng chung lutlai nih an telpi hna.\n2018-2019 budget kum VDP bawmhnak a hmumi hna khua cu; 1.A Seih-Si, 2.Caung-Teih, 3.Kanpale, 4. Khonedonemyotha, 5.Ceihkan, 6.Pyindawoo le 7. Ciamin khua an si.\nCun, thlanglei khuate Natchaung khua, Hakhalay khua, Chawngkhuah khua, Panhmongchaung khua, Aungchianethar khua, Ngapha khua mi lei ekah 940 caah Panhmongchaung dam le Ngapha-Hakhalay dam remhnakding budget cu 2019 budget kum caah an hal i Sagaing ramthen Dam(Semuing) minister U Kam Za Hmung nih budget nan halmi ning in tuah kan i zuam lai tiah bialehnak a ngeih tiah thawng kan theih.\n2019 kum Kalaymyo peng Aungminthar hlei remhnak ding caah 130 million le Nuaywa le Sinywa lamremhnak ah Ks.66million, dinti bawmhnak Chin Suh/Sekyi/Lechia/Muangsung sianginn caah Ks.66.126 million le peng chung huap budget 262.126 million cu Sagaing ramthen cozah sin ah hal kan timh tiah MP Daw Thant Wai Kyaw nih a chim.\nPrevious Kalay Sii-Inn March 10 Ah Yangon In Professor Siibawi Hna Nih Alak In Mizaw An Zoh Lai\nNext Rammi Paoh Raltuk Cawn Le Ralkap Tlakter Ding In NLD Palai Nih Cozah A Forhfial


Greek Prime Minister Alexis Tsipras Nih An Parliament Rawh Dingin Zei Paoh Tuah A Timh — Salai Ephraim Thawngpang\nGreek Prime Minister Alexis Tsipras Nih An Parliament Rawh Dingin Zei Paoh Tuah A Timh\nGreek Prime Minister Alexis Tsipras nih cun an ram President cu an ram chung khuapi a si mi Athens khuah a va ton i Greek Parliament cu rawh si ko seh tiah biatak te in nawlpatnak a tuah tiah an chim.Greek Prime Minister Alexis Tsipras nih hin European parliament election le Greek ram ithimnak result ruangah mah bantuk in thil a tuah nak hi a si tiah an chim.\nGreek Prime Minister Alexis Tsipras photo.\nCun Greek ram ithimnak ah le European parliament election ithimnak ah cun Prime Minister Alexis Tsipras le a party Radical Left Syriza pawl cu an sung i a thinhung lung in hi thil hi Greek Parliament pawl hna rian t’uan nak ruangah a si lai tiah a ruah caah Greek Parliament cu a si khawh chungin rawk dingah hma a la cuahmah tiah an chim.\nGreek Parliaments photo.\nAsinain Greek President Prokopis Pavlopoulos nih lehnak ngaingai zei hmanh a tuah lo pin ah zeibia hmanh an chim hraw rihlo tiah an chim.cu ruangah cun Greek President Prokopis Pavlopoulos a term hi October thla ah a term a dih ding a si i Greek Prime Minister Alexis Tsipras nih cun October thla hlan hrimhrim ah Greek President Prokopis Pavlopoulos le an Parliamnet hna cu rawh dihta a timh hna tiah an chim.\nGreek President Prokopis Pavlopoulos photo.\nGreek mipi tampi hna nih cun rime Minister Alexis nih mah bantuk in thil tuah dingah Greek President Prokopis Pavlopoulos sin ah nawlpatnak a tuah mi cu president nih a cohlan cang i July thla 7 ah Parliament cu rawh a si lai tiah a chim mi an rak um ve.a mah belte President Prokopis Pavlopoulos cozah nih cu tik ah Greek Parliament cu rawh a si cang lai tiah thawngthanhnak zei hmanh an tuah mi a um hraw rihlo tiah an chim.\nTagged Greek Prime Minister Alexis Tsipras Nih An Parliament Rawh Dingin Zei Paoh Tuah A Timh\nTrump Cozah Nih Mexico Cozah Cu Ni 45 Chung Bak Te Caan A Pek Ko Cang →\n← An Van A Tha Taktak Thailand Ram Ah Kawl Ram Mi 40 Bak Zuar Dingin An Kalpi Hna Lio Ah An Chanh Manh Hna


Cer Hnem Thluai nih, “Na kan tuahto ning hi rak i zoh. Naa theih le theih lo, ahodah aa cei deuh te lai ti cu kan zoh te lai,” tiah phone in a ka hro. – Myanmar Chin\nAugust 28, 2018 Myanmar Chin Chin, Theihtlei 0\n2018 August 23 ni ah ka sining loin Sharon Par nih MIE Group le Chin News ah a ka phozaar mi kong ah a tanglei ning in mizapi sin ah ka vun fianter\n2018 .1. 3 ah Malaysia in ka hawile 6 he tlun kan i tim. Kan hawipa nih RM 950 in a tlunter mi Aung Kyaw Myin (Laimi) a um a ti i cu pa sin cun tlun kan i tim. 2018.2.3 ah puaisa AKM sin in tlun kan i thawh. RM 150 nan chap lai a kan ti than ca ah kan chap. Motor aa rawk a ti ca ah a zaan cu AKM inn ah kan riak. Cucu AKM ti mi pa kan hmuh hmasa bik a si i kan hmuh donghnak zong a si fawn. Lampi ah tangka zeihmanh ken a hau lo, nan tangka a taang mi hi keimah sin ah ap ulaw keimah nih kan kuat hna lai, a ti ca ah RM 1000 nak tam cio kan ap. Tlaihkhih nan ton sual ahcun phone ka chawn ulaw kan tlanh dih hna lai, phan awk zeihmanh a um lai lo, a kan ti. Kan i thawh ah hin a kan thlah lo. Ramri kan phanh lai ah hin driver nih RM 100 nan ka pek lo ahcun an dongtu ding puaisa phone number kan pe hna lai lo a kan ti ca ah kan pek. Ramri kan phanh lai ah AKM nih cun phone a kan chawnh i atu nan tum nakding ah khan tum hlah uh! Palek an um ca ah rak lan uh, a kan ti ca ah minute 30 tluk kan lan. Asinain kan tumnak zawn bak ah palek an rak um i an kan tlaihcolh. An kan tlaih thawng cu AKM nih a theih ko nain a kan chanh duh lo ca ah cuka ah cun ni 14 chung thong kan tla.\nThonginn in kan boss sin ah bawmhnak kan hal. Kan boss nih Malaysia um kan chungkharle sin ah thawng a kan thanhpiak. Kan chungle nih AKM cu an rak chawnh. “RM 1000 cio an tangka ka sin ah a um i RM 2000 cio vun chap than ulaw keimah bak nih ka vung chuah hna lai,” a ti. Tangka cu tlamtling tein an pek ko nain a kan tlanh duh fawn lo. Thongpi ah chiah ding in bia an kan ceih. Kei hi kan boss nih RM 2000 in a ka nawlpiak ca ah thongpi ah kalpi loin ka tlaknak thonginn ah an ka kirpi. Thong chung ka um lio ah hin AKM hi nupi a ngei. A nupi hi keimah ka nu i a tafa Cer Hnem Thluai a si. Kan sican ning kha thonginn chung in facebook ah ka tial. Cun, AKM cu phone ka chawnh i na kan tuahto ning a fak tuk, hi bantuk hin mi dang sin ah vun tuah ti hlah,” tiah tah bu in ka ti. Cucu Cer Hnem Thluai nih, “Na kan tuahto ning hi rak i zoh. Naa theih le theih lo, ahodah aa cei deuh te lai ti cu kan zoh te lai,” tiah phone in a ka hro. Pathian lamhruainak thawng in 2018 May 8 ah Malaysia ram Ambassador nih an rak kan laak i a zaanlei 8:00 tluk ah Yangon ka phan i May 10 ah Thantlang ka phan.\nHi Aung Kyaw Myint ti mi pa hi cu hlan ah ka hngalh mi zong a si lo. Malaysia in kan tlun lai ah kan hawipa nih a kan chimhpiaknak lawng in ka hngalh mi a si. Asinain, nupi a thitnak puai i an tial mi ahcun Lian Bawi tiin a min aa tial. Thantlang ka phanh hnu ah kan hlat than tik ah cun Peng Za Lian ti a si fawn. Tisen khuami Pu Ngun Su (tleicia) le Pi Dawt Meng hna i an fapa a si, an ti. Sharon Par ti mi min in ka sining loin mualphohnak catialtu hi midang a si hrimhrim lai lo. Aung Kyaw Myint @ Lian Bawi @ Peng Za Lian tiin min a ngei i a kan dehhlengtu mihrokhrawl pa hi a si ko. A ruang cu thonginn ka um lio ah, “Naa theih le theih lo, ahodah aa cei deuh lai, kan zoh te lai cu,” tiah a rak ka hro cang ca ah hihi a rak i timhcia mi a si ko.\nHi pa hi a nuhrinnak ah Peng Za Lian aa ti i hrokhrawl dehhlennak le ningcang loin tangka kawlhawlnak ca ah Kawl min Aung Kyaw Myint a hman. Chungkhar nupi ngeihnak ah Lian Bawi in aa leet i mi mualphohnak le thangchiatnak ca ah Sharon Par tiin a hman. Hi bantuk in minung pakhat nih min pali tiang hmang in khua a sa ngam mi hi cu tihnung le fihnung cu an rak si hrimhrim ko ti a fiang.\nCucaah, Aung Kyaw Myint @ Lian Bawi @ Peng Za Lian @ Sharon Par, kan ngeihchun dihlak tangka na kan hlen hnu ah palik na kan tlaihter i thong ah na kan thlak fawn. Cu lawng cu na di a riam rih lo i ka sining loin mualphoh na ka timh fawn. Hi kong ah kan chungkhar le kan cingla dihlak kan thin a hung dih. Na thil tuah mi kong ah kan lungtlin nakding tiang in ngaihthiam na kan hal awk a si. Cuti i ngaihthiam na kan hal lo a si ahcun လူကုန္ကူးမွူ၊ လီမ္လည္မွူ၊ အသေရဖ်က္မွူ in အမ်ုူိိးသမီးေရးရာ ah kan report lai.\nNote: Hi kong he pehtlai in tam deuh hngalh a duh mi nih hal khawh ka si.\nPh: 09-899 607 985\nFacebook: Champion Sui\nBiakilh: “Fianternak” le “Zapi aw” hna hi The Hakha Post dirhmun a si lo.\n(Copy paste by Hakha Post)\nUEFA nih Goal Of The Season 2017-2018 caah Ronaldo An Thim Than Cang


Zohchun Awktlak Biazai Tial Thiam Nu Sung He Biaruahnak ( Interview) - JM News\nZohchun Awktlak Biazai Tial Thiam Nu Sung He Biaruahnak ( Interview)\n1. A hmasa bikah na konglam, theihternak na kan tuah kho hnga maw?\nLehnak: Keimah ka min cu Sui Len Sung Hrangtlung a si i Nusung asilole Sungsung tiah an ka auh. Hriangkhan khuami Pu Van Mang (Tleica) le Pi Ca Khen hna i an fale lakah pathumnak ka si. Australia Melbourne ah ka um.\n2. Nunu Biazai cauk cu mipi nih an duh ngai a hung lar taktak kan in lawmhpi tuk ve, hi cauk chuahnak ahhin caan zeitlukin dah na pek?\nLehnak: Hi biazai cauk chuah khawhnak ding ahhin caan saupi timhlamhnak ka ngei ve. Mino te zong ka si tikah, rian zong ka rak ttuan rih lo caah tangka lei chambaunak ruangah le ka thiamnak zong har deuh rih seh tiah caan saupi ka hngah hnu ah ka hun chuah khawh hi a si. Timhlamhnak ah cun kum 1 leng ka rau ko.\n3. Nunu Biazai cauk na chuahnak hi zeiruang bik ah dah a si?\nLehnak: Hi cauk ka chuahnak a ruang bik cu Biazai ttial hi ka ngakchiat tein ka rak uar tuk ruangah le Biazai ttial zuamnak pawl i teinak cotu pawl Biazai hna kha pakpalawng si ter ka duh lo caah a si. Cu lawng siloin ngakchiat tein ramdang a phanmi mino hna zong nih Laica le Holh tete hi kan philh lo, kan tlaihchan rih ko ti langhter zong a si fawn.\n4. Laimi mino hna lakah Biazai ttial kan um tuk lo, zeiruang bik ah dah a si.\nLehnak: Minung timi cu uarmi le zuammi thil hi aa dan cio tikah Biazai ttial hi kanmah uar phun a si lo ca zongah a si kho ko. Cun Biazai nih hin midang thinlung damternak (therapy) caah hmanrua a si ti zong kan i fian rih lo ca zong a si kho ko.\n5. Biazai ttial hi cawn a haumi a si maw, zei bantuk thiamnak (skills) dah a herhmi a si?\nLehnak: Cawn a hau ti cu a si lem lo nain tam deuh theih duh cun biazai saupi a ttial cangmi hna sinah ruahnak hal ahcun theih hngalhnak cu a kau deuh ko. Cattial timi cu cawn zongah a ttha tthiam ko nain, mah nih uar ve le duh ve hrim a haumi a si tiin ka ruah. Lai biazai ttial thiam duh ahcun Laica biatak ngai in kherhhlai cu a hau ve hrim, Laica kan thiam deuh deuh cun kan thinlung ummi kha biafang in kan chuah khawh deuh i mi thinlung zong a tongh khawh deuh tiin ka ruah.\n6. Vawlei cung ramkip um Laimi nih na cauk an rak cawk cio kan hmuhtheih tikah teinak nganpi na hmuh ti a lang, hi hnu hmailei ah tah Biazai cauk chuah naa tim ti maw?\nLehnak : Kaa tim ko. Ka dam paoh ahcun chuah khawh hi ka duhmi cu a si ko. Mipi thazaang peknak zong tampi ka herh rih lai.\n7. Laimi nih laiholh Laica kan aupi tuk nain cheukhat nih Kawlholh le Mirang holh a doh bakin a domi kan um ve caah, Laiholh le Laica dirkamhtu seino ngaknu pakhat dirhmun in zeitindah na hmuh ning a si ve?\nLehnak: Vawlei cung hi Laiholh lawngte hmannak a si lo caah miphun dang holh hi kan doh awk cu a si lo tiin ka ruah. Thiam tu a zuam in kan i zuam awk a si. Asinain Laimi kan si ahcun Laiholh te hi ttanh a hau, kan philh lo a hau i Laimi sin cun Laiholh te hman hi aa dawh ko tiin ka hmuh. Mi phun ramdang holh cu thiam i zuam u sih law, a herhnak tu ah hman i zuam u sih. Laiholh tu cu kan hman khawhnak hmun paohah hman ahcun a ttha tuk chin lai tiin ka ruah ko.\n8. Ramttha ummi Chin miphun hna hi kan holh le kan phunglam kan thlau te ko lai tiah na zum maw?\nLehnak: Hi kong ahcun miphun dawtnak kan ngeih le ngeih lo nih a ngeih te lai. Atu lio ka hmuh ning cun kanmah chan hin cun a tlau lai ti cu ka ruat rih lo. Caholh le nunphung a dawmi kan um rih ko in ka hmuh. Ramdang i a phanmi hna kan fa le i an fa le chan ahkhin cun hngalh lo a si ko. Pu le pi, nu le pa hna nih zeitlukin dah Laica le Holh kan dawt ti tu nih a langhter te lai cu.\n9. Naite i US ah tuahmi CYONA ah Myanmar Vice President Van Tthio nupi Dr. Anna Sui Hlawn cu mirang holh a hmang tuk tiah mipi nih an soisel ngaite, zeitindah na hmuh ve?\nLehnak: Hi kong ahhin cun ruahmi dang ka ngei lem lo. Amah zong mifim pakhat kan i ngeihmi a si tikah a tuahmi thil hi a herh a ti ca zong ah a si kho ko. Keimah zong nih ka zoh ve tikah, Laiholh a hmannak tete zong a um ve ko i, Chin Zaatlang Holh (Chin Common Language) kan ngeih lo tikah Laiholh a rak thiam lomi hna zawnruahnak he a hman ca zong a si kho ko. Hmailei tu ah cun kanmah le miphun nii le caan cun kanmah Holh te lawng hman khawhnak caan khi um te seh ti cu kan saduhthah a si cio ko lai dah.\n10. Chanthar Lai mino na hmuh ning tlawmpal in rak kan chim ta law kan duh ko, cun siaherhnak bia cah na duhmi?\nLehnak: Keicu mino te lawng ka si ve tikah hlan mino an sining he tahchunh cun tam tuk cu ka hngal lem lo. Asinain kanmah mino sining zoh cun kan tthangcho ngai ngai, fimnak lei, thiamnak le, Caholh lei siseh ruahnak lei zongah kan hun tthangcho ngai ngai ko. Ka siaherhmi tu cu, sining a tthangcho chin chin, nunning zong an sang chin chin, hmuhmi zong a tam chin chin tikah lam kan tlau lo ding a biapi tuk. Zei bantuk in chan aa thlen zongah Pathian le kanmah le kanmah i dawt hmasa hi philh hna hlah u sih law ka duh bikmi a si. Rang tuk in aa thlengmi caan ahhin timhcia tein kan um lo cun kanmah nunnak lila ca zongah ttih a nung khomi a si caah kan thlarau ca le kan pumsa caah timhcia tein, tthawng tein um hi a ttha bik ko.\n11. Australia Lai mino na uar cem hna nak le na uar lo bik hna nak a ruang phun 2 veve in?\nLehnak: Australia ram mino ka uar cem hna nak a ruang cu Pathian ttihzah buin an ummi le ram le miphun dawtnak lungput an ngeihmi lawng siloin ramdang an um ko bu zongah Lai ruahnak te an thlau lonak ahhin ka uar bik ko hna. Uar lonak ngai ngai cu a um lem lo. Nain catang sangpi phanh i tim loin rian lei deuh ah kan lung a ummi hi cu kan thlen a herh deuh ko rua tiah ka ruah.\n12. Laikhal pawl caah a biapi bikmi biahalnak cu, duhdawtmi na ngei cang maw?\nLehnak: Nunu Biazai duhdawtnak a rumtertu duhdawtmi cu a um ko cang. \n13. Nunu Biazai cauk hi cawk awk a um ti maw, cawk a duhmi nih khoika ah dah an cawk khawh lai?\nLehnak: US lei ahhin zuar an thawkkaa te lawng a si rih i, US lei lawng ahhin cawk awk a um rih. Cu lo paoh cu manh dih a si cang caah cawk awk a um ti lo. A ran khawh chung rang in nam (print) tthan kaa zuam lai i keimah facebook account (Nusung Hrangtlung) sinah pehtlaih peng khawh ka si ko.\n14. Kan biahalnak na kan leh caah kan i lawm tuk. Pathian nih naa tinhmi lam thluan ah thluachuah in pe ko seh.\nLehnak: Kei zong kaa lawm tuk ve. Bawipa nih thluachuahnak in pe ko hna seh.\nNote: Nunu Biazai cauk cu Uk 500 a chuah i caan zeimawzat ah a dih colh caah le a duh mi an tamtuk rih caah a thar in namthan a timh cuah lio asi.\nCanada Nih An Sawm Hna An Pathum in\nBy jmnews November 2, 2019\nMyammar Idol season 4 ah hlasak azuam mi Chin mi pathum nih kawlram cu an hnih...\nMalaysia Ah Ralzam Ngakchia Pate Atlau\nHlasak Thiam Van Hlei Sung He Biaruahnak ( Interview)


Hla 42—Pathian Sal Thlacamnak | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong Holh Hungary Holh Iban Holh Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\nPathian Sal Thlacamnak\n1. Vancung kan Pa, Jehovah Cungnung Bik,\nNa min cu thianter in thangṭhat si ko seh.\nNa duhnak vialte na tlinter khawh,\nNa Pennak ca’h zumhnak he thla kan cam.\nBia na ceih caan ra cang seh,\nThluachuahnak hmu hram u sih.\n2. Nitin hmuhmi thluachuah ca kan i lawm.\nNa laksawng hna cu rel cawk loin a tam.\nNunnak hram, ceunak Petu na si,\nFimnak, hngalhnak le thleidan khawhnak pek.\nNa dawtnak thangṭhat buin\nNitin na cung kan i lawm.\n3. Hi vawlei ah sifah harnak a tam.\nNa sinin bawmhnak, hnemnak kan i ruahchan.\nKan Pa, na sinah thilrit kan ṭhumh.\nCutin tuah duhnak le thazaang kan pe.\nNa duhnak tuah awk kan bawm,\nKan biakamnak zulh kan duh.\n(Salm 36:9; 50:14; Johan 16:33; Jeim 1:5 zong zoh.)\nShare Share Pathian Sal Thlacamnak\nPathian Sal Thlacamnak (Hla 42)


A tak tak si cang ko lai lomaw? Vawlei cung muinak in a kan kham kho tak tak lai maw? – Thechinlungnews\nA tak tak si cang ko lai lomaw? Vawlei cung muinak in a kan kham kho tak tak lai maw?\nSarah Gilbert, Oxford Univesity Professor nih a chim mi hi hna a ngam ngai. Natein a rau tuk hawi ve caah hna ngam tak tak in vawlei cung hi a um kho lai maw tiah mi tampi bia halnak a si cang. Coronavirus vaccine hi vawlei cung nih a ruachan bik mi pakhat a si cang.\nAtutiang a sii hi serh khawh a si lo caah mithiam pawl an buai tak tak i, Natein Sarah Gilbert, Oxford University professor, British vaccine buaipi tu nih cun September thla ah cun mah zawtnak sii cu serh khawh a si cang lai tiah a chim. Minung ah test tuah ding in next fortnight ah tuahkhawh an nih zum\nProfessor Gilbert nih atu kan buapi ngai mi coronavirus sii hi zeihman harnak a um lo ah cun thla 18 chung ah serkhawh kan nih tim lai tiah a rak chim cang i.Natein mah sii vaccinologist sii nih minung cungah rian a ttuan hrim hrim lai ti kan chim kho lo tiin a chim chap. ‘Nobody can promise it’s going to work.'”\nMinthang Yung Lay nih Min Ya Za sinum nu kongah ka thlak lai lo ati nain atak ahcun……….Kawlram minthang ,lemcang ,hlasak thiam ,Director Yung Lay cu nih MIn Ya Za le sinum nu acang mi thil ah ka thlak lai lo ka ti nain ,atak ahcun thil sining hi tin alangh ter mi ….\nHi kong ahhin zeihmanh thlak ka tim lo nain minu kong ka t heih tikah hlut le bawmh a duhnak kong achim . Ka lungtha hrim lo , an zawnruah in ka thinhung tuk …nikhat ah ka unu nih ph aka chawnh , hi kongah ka tel zuam lo tin ka unu cu ka leh ..asinain hmanthlak ka hmuh tikah ka zoh kho lo .Hi hngakchia nu i anu le nih an si khawh chungin tangka thazang in thlopbul aherh kha ka hmuh , ka lungtha hrim lo tin achim .\n“Acheu nih lemcang minthang pawl hi zei an si e tin nan caih hna ,lemcang minthang he zong asaing lo . Minung he asaing mi asi ko . Atang mi cu chim ka zuam lo .Chim ding zong ka ngei lo hi kongah .Sifak le santlai lomi an si caah ka lungfak tuk ..hi kong ahhin zawnruahnak um sehlaw hibantuk cu acang hnga lo .Ka hlat lai i minu cu ka sikhawh chung in ka hlut lai .Sii tha tein i thlop i dam tein na um hnu ah nun thar na thawk than lai .Kan si khawh chung kan in bawmh lai . Tangkaa lut aum lo nain bawmh aduh mi nih hlut khawh chin asi “tin achim .\nBe the first to comment on "A tak tak si cang ko lai lomaw? Vawlei cung muinak in a kan kham kho tak tak lai maw?"


Thet Mon Myint Nih A Hngakchiat Lio Ah A Uar Bikmi Minta(actor) A Chim – Lai Holh News\nThet Mon Myint Nih A Hngakchiat Lio Ah A Uar Bikmi Minta(actor) A Chim\nMizei kan si poh ah kan hngakchiat lio ahcun uar bikmi le duh khunmi hi kan rak nei cio hna. Cu bantuk cun lemcannak lei zongah mipi nih uar khunmi an rak um ve. Thet Mon Myint zongnih a hngakchiat lio i a rak uar tukmi kong hi MC he interview an tuahnak ah a phuan.\nThet Mon Myint cu na hngakchiat lioah hodah na uarbik tiah an hal i “,Ka hngakchiat lio ahcun Ko Moe ( Lwin Moe) hi ka rak uar tuk. A hmantlak hi ka ihnak lucung zongah kaa taar, asinain lemcannak le i ka rak luh tik ahcun cu bantuk ruahnak feeling ka nei ti lo. Kei zong ka khuaruah a har tuk ve” tiah a leh hna.\nCun a mah he video a thla ding kan si i ka lungtur ka excited tuk , asinain video kan van i thla taktak ahcun kha bantuk ruahnak kha a um ti lo i hmunkhat rian ttuan tti bantuk in ka ruah ko, mah belte a voikhat kan i tonnak asi caah ka thin cu a phangpah ko” tiah Thet Mon Myint nihcun a chim chap.\nThet Mon Myint nihcun a hngakchiat lio i a rak uarbik mi a chim cang, nang na hngakchiat lioah hodah na rak uarbik mi asi ve?\nFans Meeting Puai Ah Fashion Dawh Tukmi He Mintami Wutt Hmone Shwe Yi\nPose Phundang Ngai He Mintami Muidawh Wutt Hmone Shwe Yi


Khua khat tete in one by one in Ralkap he i kah hi cu lo hma a kal deuh lo pin ah tih a nung ngai ko – Hakha Cherry\nKhua khat tete in one by one in Ralkap he i kah hi cu lo hma a kal deuh lo pin ah tih a nung ngai ko\nKhua khat tete in one by one in Ralkap he i kah hi cu lo hma a kal deuh lo pin ah tih a nung ngai ko. Sikho sehlaw voikhat thawh ah rak thawh lulh cio ah tha tuk hnga.\nCun Hakha caah Kaankaw lei ara mi Ralkap kha Zokhua lei hrawng nih lam rak hrawh piak le rak bawh si ve seh cun Falam lei in a ra mi Ralkap kha lam pi Chuncung le Ramthlo hrawng nih rak kham ve.\nCun Ramthlo doh dingin a van ra than mi ralkap zong kha a phak hlan khua Lungpi hrawng nih rak bawh in rak kham ve hna seh law cu ti khua khat hnu khua khat Ralkap an ratnak ding poh rak i kham piak leng mang ahcun Ralkap mi lu nih a deih hna lai lo i mipi caah a him lai teinak a fawi bik lai. Cu ti phun in tuah khawh ahcun a tha tuk hnga.\nHakha mipi zong Bawipa nih in hup pheng hna sehlaw raltei khawhnak thawnnak in pe hram hna seh! Van Bawi Kam Zaitu\n𝕌𝕚𝕔𝕠 𝕥𝕙𝕒𝕙 𝕕𝕚𝕟𝕘!Halkha CDF nih ralhrang milu pali an lu an hloh hna tithawng theih cu zeidang nakin lung ahmui deuh suamuau. 𝐒𝐀𝐋𝐌46:1ℙ𝕒𝕥𝕙𝕚𝕒𝕟 𝕔𝕦 𝕜𝕒𝕟 𝕚𝕕𝕚𝕣𝕟𝕒𝕜 𝕝𝕖 𝕜𝕒𝕟 𝕥𝕙𝕒𝕫𝕒𝕒𝕟𝕘 𝕒𝕤𝕚,𝕙𝕒𝕣𝕟𝕒𝕜 𝕔𝕒𝕒𝕟 𝕒𝕙 𝕒𝕜𝕒𝕟 𝕓𝕒𝕨𝕞 𝕫𝕦𝕟𝕘𝕫𝕒𝕝𝕥𝕦 𝕒𝕤𝕚.\n𝐓𝐡𝐚𝐢𝐳𝐢𝐧𝐠 𝐤𝐢𝐩𝐭𝐮-𝐥𝐞𝐢 𝐜𝐮𝐧 𝐤𝐚𝐡𝐝𝐨𝐡𝐧𝐚𝐤 𝐚𝐳𝐮𝐚𝐥𝐡𝐦𝐚 𝐜𝐡𝐢𝐧 𝐜𝐚𝐧𝐠 𝐥𝐚𝐢 𝐜𝐚𝐚𝐡,𝐥𝐚𝐢𝐡𝐥𝐮𝐦 𝐤𝐡𝐮𝐚𝐭𝐞 𝐜𝐢𝐨 𝐳𝐨𝐧𝐠 𝐫𝐞𝐚𝐝𝐲 𝐭𝐢𝐦𝐡𝐜𝐢𝐚 𝐭𝐞𝐢𝐧 𝐮𝐦 𝐚𝐬𝐢 𝐜𝐚𝐧𝐠. 𝐂𝐮𝐜𝐚𝐚𝐡 𝐚𝐡𝐞𝐫𝐡 𝐧𝐠𝐚𝐢𝐦𝐢 𝐩𝐚𝐤𝐡𝐚𝐭 𝐜𝐮 𝐔𝐢𝐜𝐨 𝐡𝐢 𝐭𝐡𝐚𝐡 𝐝𝐢𝐡 𝐝𝐢𝐧𝐠 𝐚𝐧 𝐬𝐢. ℤ𝕖𝕚𝕔𝕒𝕙𝕥𝕚𝕒𝕙 𝕦𝕚𝕔𝕠 𝕒𝕓𝕒𝕠-𝕟𝕒𝕜 𝕝𝕖𝕚 𝕜𝕙𝕒 𝕒𝕟 𝕣𝕦𝕒𝕙𝕕𝕒𝕞𝕙 𝕚𝕟 𝕓𝕠𝕞𝕙 𝕒𝕟 𝕥𝕝𝕒𝕜 𝕜𝕙𝕒𝕨𝕙 𝕔𝕒𝕒𝕙 𝕜𝕙𝕖𝕟𝕜𝕙𝕒𝕞𝕥𝕦 𝕒𝕤𝕚 𝕜𝕠 𝕣𝕦𝕒𝕙 𝕥𝕚𝕒𝕙 𝕜𝕒 𝕣𝕦𝕒𝕙 𝕜𝕠. 𝑯𝒂𝒍𝒌𝒉𝒂 𝒔𝒊𝒉𝒔𝒆𝒉 𝒂𝒅𝒂𝒏𝒈 𝒌𝒉𝒖𝒂𝒑𝒊 𝒌𝒉𝒖𝒂𝒕𝒆 𝒕𝒉𝒍𝒖𝒍𝒐 𝒖𝒊𝒄𝒐 𝒉𝒊 𝒂𝒄𝒊𝒉 𝒉𝒎𝒊𝒉 𝒂𝒉𝒂𝒖 𝒌𝒐 𝒄𝒂𝒏𝒈 𝒓𝒖𝒂,𝒂𝒕𝒖𝒍𝒊𝒐 𝒌𝒂𝒏 𝒃𝒐𝒓𝒖𝒂𝒌 𝒉𝒆 𝒑𝒆𝒑𝒆𝒓 𝒊𝒏 𝒌𝒂 𝒄𝒉𝒊𝒎𝒎𝒊 𝒂𝒔𝒊 𝒊𝒊.𝑯𝒎𝒂𝒊𝒍𝒆𝒊 𝒌𝒂𝒏 𝒓𝒂𝒎 𝒂𝒕𝒉𝒂𝒕 𝒕𝒊𝒌 𝒂𝒉𝒄𝒖𝒏𝒎𝒊𝒓𝒂𝒏𝒈 𝒖𝒊𝒄𝒐 𝒍𝒂𝒘𝒏𝒈𝒕𝒆 𝒌𝒂𝒏 𝒛𝒖𝒂𝒕 𝒄𝒊𝒐 𝒕𝒉𝒂𝒏𝒕𝒆 𝒉𝒏𝒂 𝒍𝒂𝒊..\nArankhawh chungin thawng ithanh chin cio uhsilaw atha lai…Ramchung ral athawh tik ahcun ramlak ah hmunhma lak ahau caah uico a awn-mi ruangah thinsen tamtuk liam sual lai tiphangin..𝕊𝕚𝕒𝕙𝕖𝕣𝕙𝕟𝕒𝕜 𝕟𝕘𝕒𝕟𝕡𝕚 𝕙𝕖 Salai Tin Lian Hmung


DR NGUN CUNG LIAN HI US COZAH NIH A ZOH SAWHSAWH LAI LO – The Chinlung Post\nDr Ngun Cung Lian cu Kawlralkap nih uknak an lak hnu ah ruahnak petu cazin an langhter mi ah amah zong aitel ve. Ralkap nih rian an khinh mi kongah Dr Ngun Cung Lian nih zeihmanh fianternak a tuahmi a um rih lo. Kawlralkap nih uknak an lak hnu ah kanmah Chinmi zeimawzat hna cu ralkap nih rian an khinhmi hna hi tampi an um cang. Asinain acohlan lomi hi minung tam deuh an si hna. Dr Ngun Cung Lian nih acohlang lai maw cohlang lai lo timi theih asi rih lo.\nHi konghe pehtlaiin Teirial catialtu nih alanghter ning ah cun Ralkap Ruahnak Petu Ah CNA/F Hlun Aa Tel. Dr. Salai Ngun Cung Lian, CNA ralkap le CNF hlun, cu ralkap cozah ruahnak petu ding mincazin ah aa tel ve. Mah hi amah leiin fehternak a um rih lo. President Thein Sein cozah lio ah rampi kahdaihnak cozah lei ruahnak petu dirhmun in siseh phunghram thiamsang (expert) pakhat dirhmun in Kawlram ah kum sarih leng a um cangmi a si. Atu hi a pumpak hmuhning kan hal lio a si i lehnak a um rih lo, a rauh hlan ah thawng fiang kan theih in kan vun chapte lai. tiah an langhter.\nDr. Ngun Cung Lian konghe pehtlaiin Suipi nih cabia alanghter vemi cu hitihin a si. Ngun Cung Lian ralkap ruahnak petu asi hi khua ruahhar ding ah ka ruat lo, Theih Sein chan tein a rak kal cang mi asi i a rak i tap. Rian ngei lo in tatahak in Kum sau pi a rak um talkap kut tang ah, tlun le a ngam ti fawn lo i Tulio ralkap Ana ting hi cu van that a ti lai lo maw zei. Asinain zei ngai ngai a tuah kho hlei lai lo US cozah nih blacklist ah a chuah colh hrimhrim lai. A tir te in a rak i tel cang mi asi lai zum asi hi.\nAna ting mi kong ah hin tu ah official phun lawng in a hung lang le a si. November lio election kongah ralkap nih an i dirpi mi chirhchan pawl kha a Mah Idea ai tel lai an zumh. Khuaruah har ding asi lo i zeihmanh a tuah kho fawn lai lo, US cozah tu nih Dan a tar hrimhrim lai, a rannak in report asi lai zoh hman u.tiah alanghter ve. Credit: Teirial catialtu & Suipi


Na Dawtmi He Nan I ‘Date’ Hmasat Bik Lio Ah Na Hal Lo Ding Bia Phun 7 – THE CHINLAND POST\nNa Dawtmi He Nan I ‘Date’ Hmasat Bik Lio Ah Na Hal Lo Ding Bia Phun 7\nThe Chinland Post| 2018 March 13| ‘Date’ timi cu a sullam naa fiang cang men ko lai. Na dawtmi na ngaknu, na tlangval he nan i duh thawk in a voi khatnak bik hmun khatkhat ah nanmah pahnih te lawng nan lenti i, na va i ton khi miring nih ‘Date’ an ti, Kawl nih cun ‘ching’ an timi khi a si. A voi khatnak nan i ton a si caah nan sining zeimawzat nan i chim lai, nan i hal lai. Mah lio caan i biahal naa palh sual ahcun a pingpalo a chuak kho, caan rau lo teah i then khawh a si. Cucaah a tanglei bantuk khin biahal lo dingmi ralrin ah a tha.\n1. A hlan a darling kong\nNa dawtmi kha a hlan ah darling dang a rak nge-imi a si ahcun a hlan i a darling kong kha hal bak rih hlah. Hodah si, khoidah um, nan i pehtlai ti maw, keimah nak in aa dawh deuh maw tiban-tuk khi hal bak lo ding. Mahti na hal ahcun a lung hna na lenter diam men ko lai. Siloah a hlan i a darling he lungfak ngai i a rak i thenmi hna an si ahcun a hmai a chia colh khomi a si.\n2. A kum zat, a lahkhah\nA voi khatnak nan i ton a si ko caah a kum kha theih naa zuam colh a hau lem lo. Duhsah in na theih te ko lai. Cun riantuanmi a si zong ah a lahkhah eizat kha hal bak hlah, zei miphun hmanh nih lahkhah hal hi an rem lomi a si. A caan a phanh tik ah bia le lam tiah a chuak lai i an chimh te ko lai. Khi bantuk phun biahalnak nih dawtnak ah lunghrinhnak a chuahter khawh.\n3. Na lung ka tling maw?\nOnline in aa uar i aa tong hmasami zong nan si kho men. A leng ah aa hmu bal cangmi zong nan si kho men. Zeiti a va si zong ah nan i duhnak nan i fian cang ko caah na lung ka tling maw tiah va hal than kha a hau lo. Hi bantuk biahal-nak hi a leh dan thiam zong a har i, tampi chim awk zong a tha lomi a si.\n4. I thit-umh ding kong\nI thit-umhnak kong hi cu i duhnak caan saupi a si hnu lawng ah khin a tlaangpi in chim le i hal a si tawn. Na dawtmi kha zeitluk in na duh ko zong ah a voi khatnak nan i ton ahcun mah kha\nkong kha na chimh colh ding a si lo. Amah lei kap in timhlamhnak a rak ngeih pah ve lo lebang ahcun a lau lai i, nan bia zong a tluang kho ti lai lo.\n5. A hlan ah naa date bal cang maw?\nA hlan ah darling a ngei cangmi a si le silo na thei lo kho men. A va ngeih bal pek, ngeih bal lo pek ah ‘atu bantuk hin cu hlan ah date na tong bal cang maw?’ ti bantuk khi hal citcet lo ding. Hi bantuk biahalnak cu mi va neek khi a lawh hlei ah hal a herh lomi phun khat a si. Neeknak bia a lomi phun hrimhrim na hrial ah a tha.\n6. Nulepa rian tlaihmi kong\nA voi khatnak bik i tonnak ahcun “na nu le na pa zei rian dah an tuan” ti bantuk zong khi dengteo in hal phung a si lo. “Nan chungkhar kong rak ka chim” ti lei hna khin hal law, amah tein cu bantuk kong cu a chuak ko lai. A nu-lepa rian tlaihmi dengteo na hal colh ahcun tangka a duhmi ngaknu siloah tlangval ah an ruah khawhmi a si.\n7. A thi cangmi kong\nAn inn chungkhar kong na hal tik ah khin a nu siloah a pa hna kha a thi cangmi an rak si kho. Cun aa then cangmi hna an si kho. Cu bantuk a si ahcun a bia na tan lai i, “aw si maw, sorry tuk mu” na ti lai. Amah nih “a poi lo” a ti i, a peh thluahmah lo ahcun a thi cangmi kong ah “zeitik dah thih, zeitin dah thih” tibantuk pawl na hal lai lo.\nNote: atu hi cu nan i ton hmasat bik ni ah biahal lo dingmi a si. Hmai thla a chuak dingmi Chin Digest ah ‘i ton hmasat bik tik ah zei bia dah na ruah lai’ timi kan hun tial than te lai.\nRef: Chin Digest, Vol.2, No.2| 2016 April|\nPrevious Na Dawtmi Sin Ah Pek Hrimhrim A Herhmi Biakamnak Phun 8\nNext Editorial; INN HLAM CAAN


Khah! Bochanmi Salai Ceu Bik Thawng Zong A Thu Sawhsawh Kho Ve Ti Lo A Holh Ve Cang – Chin World News Evening\nICJ tazacuai nakah Suu Kyi kalding Kawl Ralkap an I lawm! ICJ i tazacuaimi kongah Daw Aung San Suu Kyi a kal ding cu Kawl Ralkap nih kan dirkamh an ti. An ilawm khe lai ta. Rohingya pawl cungah ralkap nih a thiltuah cu cii-hmih timh(genocide) a si tiah ram 40 leng nih Kawlram hruaitu pawl taza an cuai caah an lau ngai fam cuteh.\nAziah Suu Kyi pumpak in kal ai timh hnga? Foreign Minister a si ruangah maw? Ralkap he tiamkamhmi(give an take) an ngeih caah maw si hnga? Amah pumpak hrimhrim zong a kut ah thisen ai nalh ve ruangah, mah-le-mah ivennak caah dah a si hnga? Afiangmi cu ralkap pawl hna a ngamter hna. Adonghnak ahcun hmunkhat ah an dirti theo.\nGambia ram nih ICJ ah taza cuaimi kha Myanmar rampi sovereignty (achohachia) a hnursuan tiphun in bia a chimmi hna kan um. Hihi hlennak a si. A taktak ahcun Rohingya pawl cungah kutthlaknak a tuahtu pawl kutchumkhat pawl lawng nih an intuar dingmi a si– ram mipi million 51 he zeihmanh pehtlaihnak a um lo. Cheukhat nih kan rampi pei a muichiatter (teih-kha-ciah) cu an ti. Zeitikah dah kan rampi cu a mui tthat in teihkha cu a ngeih bal?\nICJ kong Suu Kyi hlawhtlinnak ding caah thlacam sawmtu Khrifa/Laimi zong kan um hoi. Theih awk cu ICJ timi cu dingthlu (justice) tein lairel seh tiah UNO pi nih sermi a si. ASSK le Min Aung Hlaing nih hruaimi Kawl ralkap/cozah nih Rohingya cungah an thil tuahmi hi genocide sualcipit a si maw si lo timi kha kongceih an thawk lio a si. An sual/suallo biaceihnak a um rih lo. Cucaah Khrifa thami nih thla kan cam ding cu ICJ nih (Justice and si bang) dingthlu tein lai an rel khawhnak ding tu kha a si. Dinnak kha ti bang a luannak hnga (Amos 5:24) tu kha thlacam ding kan si. A palh zong palh lo zongah anih nih a tei khawhnak hnga tiphun in thlacam phung si lo. Credit: Salai Ceu Bik Thawng\nWow! Benjamin Sum Nih A Fans Pawl Caah Le A Birthday Lawmhnak Caah Hlathar Te A Vun Sak-Video


Lunglawmhnak le ngaihchiatnak ai cawhmi khuallam! – The Cherry Par\nLunglawmhnak le ngaihchiatnak ai cawhmi khuallam!\nLunglawmhnak le ngaihchiatnak ai cawhmi khuallam\nRal ruang le rai ruangah ai tong kho ti lomi JMBC Khrihfabu riantuantu hna Thangzang Thar ah Minung 27 kan itong!\nAi lawm bantuk lungleng bantuk ngaihchia bantuk in kan um! Hmuhka ahcun kan ilawm nain biakam kan pau ah kan dang an kan khar cio ko! Thantlang khua JMBC ah hmunkhat i Pathian thangthat tti lio caan mitthlam ah an hung cuang than!\nMeeting ah lungduhbia kan chim cio hna: kan tonmi harsatnak vialte kan chim cio tikah kan thilrit a zaang. Pastor te inn 6 a kang!JMBC Khrihfabu chungtel chungin ralzam hnu ah minung 5 nih mual an kan liam tak!\nKhrihfabu tonlonak sauh tikah zeitindah kan ivetvat lai, thlaza kan icampiak lai, chiatnak thatnak kan ihrawm tti lai i kan idornak khua khrihfabu hna he lungkhat in rian kan tuanti lai ti pawl vialte kan caih. Thantlang kan kirthan tikah Khrihfabu kan izohkhenh thannak ding le dirkamhnak vialte caih a si!\nThangzang Thar nih an kan dawt ning le zohkhenh ning that ning cu hmur le ka nih chim awk tha lo tiang khin an kan dawt! Zeizong vialte an kan rin dih! Lungsi vang in kan vahvaihnak thilrit vialte Thangzang khua nih an kan phurh piak dih!\nTutan tlunkalnak ah herhhai vialte caah ram leng in JMBC dawtu nih phaisa sing 15 leng kai an kan kuat! US in, Australia in, Newzealand in Kalaymyo in an kan kuat! Kan I lawm tuk! Pathian nih thluachuah pe ko hna seh tiah thlaza kan campiak hna.\nRalzam chungah zeinihdah an simh cem hna: Sawngkhoi chungin thil sanhmi chuah duh ah bungh dih hauhmi le ttuangro le pher lak ah ihphah bil le samh le fim hauh pengmi hi zingzan tam cang le mi simh cem ko rua an ti cio! Khualtlawn pah in hmuh sung tonhar hawi le hna kan ihmuh khawh caah lungdi a riam khun!\nVawlei cung cu duh tlinlonak ram a si bang ni ruk zan le zarhpi chun ah Thangzang khuami minung pahnih nih mual an kan liam tak! Zarh pi zing ah Bungkhua, Fungkah le Lungler ah a lang in pumhpinak kan ngeih pi hna!\nThangzang kan kal lei cu Thantlang Sianginn sang kangh ka si caah kan pal ngam lo le kan hrial nain kir lei ah cun kan sang le kan Khrihfabu te pal ngam a hung si mi nih ngaihchiatnak lakah lung diriamhnak a hun kan pek!\nCu ticun mah le umnak khua lei panh in kan i tthen hna! Credit: Ca Cung Bik\n← Hakha Khuapi Chung Dalaan le Ralhrang Lei Bawmhtu Chimmi Hi Kan Poi Tuk E!\nDauchim Lam Ah Ralhrang Nih Nu 4 An Tlaih Hna! →


TUZANLEI HAKHA KHUAPI THAWNGPANG, AMUI DIH VE – The Chinlung Post\nAugust 23, 2021 admin Chin 0\nGangaw-Kyaw kar Electric Tung a Rawh caah Hakha Zong Mei Mit. Nihin zaanlei ah Kyaw-Gangaw karlak ah Electric tung thingkung nih a tluk hnawh ruang ah Gangaw, Hakha le Kalay lei Electric mei an mit hna. Electric zung rianttuantu pawl nunhimnak ca ah tu zaan ah remh rih loin thazing zinglei ah remh an timh, tiah kan theih. Credit: The Chin Journal.\nAdang Thawngpang. Bago Ah hlei ngak rallokap hriam tling he minung 5 an zaam Bago khua helnak lam cung ah a um mi Myo U Kin hlei hngaktu rallokap minung 5 cu August 22 ni ah an zaam tiah hlei a umnak Bago veng chung ah a ummi hna sin in theih a si.Hriamnam tling tein a ken mi rallokap minung 5 a zaam mi hna thawng pang cu a dik mi a si ti hi kan chimngam tiah Bago veng khuabawi lei he a neihniam mi pakhat nih a chim.\nTuan deuh zong ah rallokap minung 3 an zaam cang.Asinain mah lio kha cu an thawngpang a thang lo. Atu zong minung 5 an zaam i hriamnam tling tein an i zaam pi. Adang cu kan thei rih lo.A zaam mi Bago Myo-U-Kin hlei hngak rallokap 5 chung in minung pakhat cu an tlaih than tiah August 23 ah mi sawhsawh hna sin in thawng a leng nain DVB nih a dik tiah kan ti kho rih lo.\nThawngpang dang: AIPA Meeting Ah CRPH Kai Ter Ve Dingin DASE Chairman Nih A Nawl. European parliament chairman to ASEAN Mr. Daniel Caspary nih 2020 rampi thimnak ah mipi nih thim mi MP hna fonh mi CRPH cu AIPA meetingah sawm ve dingin a nawl.AIPA meeting hi CRPH nih kai ve dingin min an pek nain AIPA nih ralhrangbu palai cu observer in kai dingin an sawm caah CRPH nih AIPA cu democracy phung a buar mi le ralhrangbu a tanpi mi a si tiah an lungtlinlo nak an chim.


Ngaihchia Tuk A Si! Laimi Kan Pale Zeimaw Cu Min Aung Hliang Sinah An Kal: By Zasang Cinzah – Chin World News Evening\nNgaihchia Tuk A Si! Laimi Kan Pale Zeimaw Cu Min Aung Hliang Sinah An Kal: By Zasang Cinzah\nFebruary 14, 2021 February 14, 2021 Salai Van Myanmar News\nBy Zasang Cinzah: Min Aung Hliang (MAH) nih a sermi train🚊 SAC ah aho hmanh icit lo dingin CDM movement pi a kal cuahmah. MAH’ train 🚊 cung ah aho hmanh an kai duh lo ahcun a sermi train 🚂 cu sau a kal kho hrim lai lo. Cun ahodah MAH’ train 🚆 cungah a cuang? Laimi kan pale zeimaw cu Min Aung Hliang train 🚂 chung ah an lut cuahmah tiah ka theih. Ngaichia tak a si. Kan pale bochanmi hna, hruaitu ttuan an duhning le miphun dawtnak pelte hmanh an ngeih lo ning hi MAH ‘Train 🚂 nih an mual a phoh cikcek hna tiah ka hmuh.\nMin Aung Hliang nih hruaitu ah a thim hna i, a cohlangmi paoh cu hruaitu ttuan a duh tukmi khuachia hman nih hruaitu ah thim hna sehlaw a cohlang ding phun an si. Cucaah Miphun le ram a dawmi nihcun Min Aung Hlaing train 🚂 cung ah lut hlah usih. Civil Disobedience Movement hi thazaang pe cio hna usih! Lungrual tein kan ttang cio ko ahcun MAH” Train 🚂 hi kan stop 🛑 khawh hrim lai.\nRelchih: Ralkap tapung nih thong in misual minung 23000 renglo an chuahmi hna nih Rangoon le Mandalay pawl cu it thiam loin hna an hnawh hna. Inn duah an timh, dinti ah poison paih an timh, mi innka an bauh caah sang le veng ummi hna nih tanbung an tum i, an tlaih hna, hri in an hren hna.\nA hremtu cu an hrem hna lo. Tuzan lawngah minung 10 in 20 hrawng cu an tlaihmi hna an si cang lai. Palek sin i va up ahcun a thlah than hna lai ti an phang i, palek an pek duh hna lo, sangupa hna nih an sang zungah an hren hna. A cheu phungki biakinn ah an chiah hna i, nawisen an hnuk.\nMah hi 1988 lio i, mingiatu ralkap MI pawl nih an rak tuah bal cangmi tactic kha a si. Mipi buai hna seh, i tuk, ivelh le i thathnak chuak sehlaw ralkap nih rule of law a um lo tiin rengh chinchin kha an i timhmi a si. Cucaah fimkhur tein tawlrel zia thiam a hau. Kut thlak iralrin ngaingai a hau. Salai Lairamthang


RALKAP NIH UKNAK AN LAKMI KONGAH THIAMSANG HNA NIH RALRINNAK AN THANH – The Chinlung Post\nMyanmar Ralkap Nih Aana An Ting Ruangah US Trade Le Butkeden Company Hnursuan An Tong Kho Tiah Experts Nih Ralrinbia An Thanh. US le Western Company hna nih Myanmar investment tuah duhnak lungthin an ngeihmi cu tutan i ralkap nih aana a tingmi nih hnursuan dih dawhdang a si cang. US company ngan cheukhat le bang cu i hlihphuah dawh dang an si ko cang, tiah trade experts le analysts pawl nih Monday ah khan an chim.\n2020 chung i thla 11 chung i Myanmar le US karlak chawlehthalnak man hi $.1.3 billion a phan manh. 2019 lio i kum khat chung i chawlehnak an hmanmi kha $1.2 billion lawng a rak si, tiah US Census Bureau data nih a chim.US lei nih an kuatmi hnipuan le butkedan hi 41.4% hrawng hmunhma a la. Khualtlawnnak bag nih hin 30% tiang hmunhma a la ve. Nga nih hin 4% hrawng hmunhma a la ve, tiah S&P Global Market Intelligence i research a tuahtu Panjiva nih a chim.\nH&M le Adidas thilthittu company changtu ah hin Khualtlawnnak bag a sertu Samsonite le hniphuan a chuahtu LL Bean hi a nganbikmi company an si, tiah Panjiva nih a chim. US nih direct in investment a tuahnak data hmuhawk tha in a um lo, tiin US Trade Representative nih an chim.Monday ah khan Myanmar ralkapbu nih ralkap lubik General Min AUng Hlaing kut chungah nawlngeihnak (power) an ap i, vote firnak a um, tiin an ti caah kum khat chung lakhruak ramuknak nawl an i haikanh.\nRIP. APOI HRINGHRAN KO, THAWNGPANG UPDATE: RUAK AN KAWL LIO VIDEO


Khrihfaa Nan Zia Tak² An langhter Pi Van Bawi Hmen Le Sipin Karlak An BuaiNak Cu Tihin An Dih Cang – The Chinlung Post\nPi Van Bawi Hmen Le Hakha Sipin Karlak buainak cu tihin a dang cang,\nSipin pawl nih Pi Van Bawi Hnem te chung cu 10:00Am ah zung chuak ding in an auh hna caah zingka dei hlan 4:00Am in Tlang lo khua in Hakha ah an ra. Zung an hung phak ahcun khua mi zeimawzat nih zung hmai in an rak hngah hna.\nSipin lei nih Pi Van Bawi Hnem te cu dawtnak in khua kan khaan pi ko uh tiah an nawl hna i Pi VBH te zong nih kan duh lo va ti zongah zei ttha hnem ti lo ding tiah an lung an tthumh ve. Kaphnih in an i ttha rem cang.\nPi Van Bawi Hnem te nih an duh lo nain Sipin lei nih dawtnak caah tiin tangka ( 1 ting ) zong an pek hna.Pathian hmai a zohtu Pi Van Bawi Hnem te chungkhar cungah Bawipa thluachuah tu um chin ko sehlaw.\nCrd, Pual Lian\nMah pi Van Bawi Hmen le chung khar nih khrih fa an si nak nunzia ti sipin hna sin ah an langh ter bak laimi tam pi zawng nih khrih fa kna si nak hi a min lawng si loon tuahser nak in langh ter caan a si cang , a si cang mi a cu a si cang tiah ruah thiam nak he an buai nak cu a dih cang e.


China Pa Sin Ah Phaisa Ting 10 In, A Fanu A Zuar – Chin 11 News\nChina Pa Sin Ah Phaisa Ting 10 In, A Fanu A Zuar\nPosted By: Lian Chin August 31, 2020\nMandalay, Myitta khua i a ummi nu pakhat nih afanu kum 14 mi cu a fanu lungtlingnak tel loin china pa sin ah phaisa ting 10 in a zuar. Hi ruangah hin minung 5 cu bia ceihnak zung bia ceih piak an si lai.\nChina pa hi kum 50 mi a si,Mandalay Myitta khua ah hmaithak dum nei in sipuaizi a tuah mi a si. passpost hmang in Myanmar ram chung a lut mi a si nain a passpost visa a dih cang mi a si tiah theih a si.\nMandalay Myittaa i an khuabawi nih a fanu kum 14 mi cu chinapa sinah phaisa ting 10 in a zuar dingin a forh ruangah a mah zawng case tuah piak a si ve. myanmar & china holh leh tu le Myittaa khua i rian hruaitu upa zawng case tuah piak an si ve.\nA fanu kum 14 mi lungtlingnak tel loin china pa he ni 4 chung nu-pa sinak an tuah ter cang hna. A nu nih a fanu cu nu-pa sinak na tuah pi lo a si ahcun ka inn ah hun lawi ti hlah tiin a rak hro.\nNi 4 hnuah China pa sin in a zam khawh i a pu sin ah a sining cu a chimh dih. A pu nih Mandalay bia ceih nak zung ah case tuah piak ding in a ti hna i anu le Myittaa khuabawi tel in minung 5 cu tlaih an si.\nKum tling lo an tlaihhrem le zuar tluk a si ruangah pukmah 376/366 case an tuah piak dih an si. China pa zawng thonginn chungah an chiah cang. Midang minung 4 zawng Myittaa palik nih an tliah hna, tiah pailk KoMyozin nih cun a chim.


Chin party MP thimnak cha cun tlawmpal tal a tuan kho ding NLD minung thim a duh deuhmi khuate an tampi ve lai – Zion Tlang Media\nChin party MP thimnak cha cun tlawmpal tal a tuan kho ding NLD minung thim a duh deuhmi khuate an tampi ve lai\nJune 12, 2020 admin Chin\nHakha NLD nih Hakha peng NLD candidate caah Pu Tial Ling, Dr Aye Aye Ngun, Pu Zo Bawi, Pu Sui Thio le Pu Ngun Vung an thim hna. Hi kong ah mipi lungtlin lonak cu a um ko lai, nain kei cu Pu Tial Ling le Dr Aye Aye Ngun an thim hna khi an thiam tuk ka ti. Pu Tial Ling hi Yangon khuasa bal Laimi nih a thei lomi kan um lai lo, cozah riansangpi tiang a tuan i Yangon ah Laimi nih bochan taktakmi kan pa bik pakhat a si. Laimi kan pale lakah MP ai tlak bak, Lairam caah miphun dawtnak lungthin he rian a tuan kho bak ding tiah keimah nih cun ka hmuh. Dr Aye Aye Ngun cu Laimi lakah fimcawnnak lei in arfi bantuk kan ngeihmi a si ve. Hakha College ah principal a tuan hmasa bik a si. Chinram ah fimcawnnak lei kan thancho a herh ning fiang tein a hngalh. MP a tlin ahcun Chinram caah fimcawnnak lei thlennak tampi a kalpi kho ding a si.\nPu Zo Bawi le Pu Sui Thio cu kum 5 chung rian a tuan ciami an si, thim than awk an tlak le tlak lo cu mipi nih cuai an thlai ko hnga. Chin party CNLD nih candidate tha bakmi an thlah hnawh hna ahcun anmah pahnih cu an sung kho tiah ka ruah. Mipi nih party maw mee an pek lai or minung dah timi cung zong ah tampi ai hngat te lai. Sipin chairman Pu Ngun Vung cu a konglam tampi ka thei lo, nain Hakha hmunhma samhnak kong ah a dirhmun cu ka uar ngai. Hakha Khuathar ah cun a lar men lai lo, nain hmundang ah cun an tanpi ngai ko lai ka zumh. Tutan NLD candidate ah Senthang mipi nih an chuahpimi minung an i tel lo caah Senthang peng mee cu tam nawn an sung kho. Nain, zeirian hmanh a tuan kho lo ding Chin party MP thimnak cha cun tlawmpal tal a tuan kho ding NLD minung thim a duh deuhmi khuate an tampi ve lai. Credit: Salai Lungthli Tum.\nPrevious Post:Biaknak lei ah siseh, ramkhel rianttuan nak lei ah siseh,laimi kan thinlung put hi remh kan hau\nNext Post:USA Palek Nih Minak Pa George Floyd Thahmi cu Miphung Thleidan a si tiah Duhlonak Langternak


AA Hriamtlai Nih Thawng Ngei Lo (Silent) In Chin Ram A Tuk – FIAKFAIROCK\nOnline in thawng ka rel peng,,, Ka facebook ka van on hrimhrim ahcun atu lio zawtnak Cronavirus kong le AA le kawl ralkap kah dohnbak kong lawng te an rak lang. ka hrial lai ka ti zong ah hrial awk tha lo le hrial cawk lo in ka facebook cahmai ah a lang. a zei si zong ah tiin ka van rel ve ko. AA hriamtlai le Kawl ralkap kah doh ruang ah kan Chin Miphun nih harnak le thihnak tiang an ton mi kong chunzan bak in khua aa ka ruah ter I keimah le keimah ka hnemhnak cu “AA hriamtlai nih Chin Ram hi thawng ngei lo (Sileng) in a tuk” lio a si ti in ka hnem.\ncu bantuk in AA hriamtlai le ralkap nih kan vawlei le kan inn lo cia ah buainak an rak tuah mi cu AA ka ngai thiam bak hna lo. AA Hriamtlai hi Miphun dothlennak an khelh ruang hi kan chin ram ah inn tungke an dirh I ralkap he an buai mi cu ka ngai thiam bak ve hna lo. Ralkap cu an min hmanh ah “Ralkap” kan ti fawm hna cu te,,, an ral a si mi cu an kah ko hna lai.. AA nih Chin Miphun aa kan dawt I aa kan upat ko ahcun kan ram le vawlei ah ralkap he an buai lo ding hi a biapi. US ram ah refugee in a kal mi han zong US ram cozah duh lo mi an tuah sual ahcun an van kaut than ko hna.\nDaite in kan Chin ram ah an um khawh tung lo ahcun anmah le an vawlei ah buainak va tuah ko hna seh. Ralkap he uknak I cuh ruang ah Chin miphun nih kan tuar ding a si lo.\n1. Kan vawlei/ram hi Rakhin ram ah chiah bang a duh 2. Kan Miphun cheu kaht hna cu Rakhin miphun ah chiah a duh hna 3. Ralkap a tei khawh taktak lo caah kan Lai ralkap he I thua han seh tiah a forh hna bia a si 4. Mikut in rultlaih aa tim “(Chin Miphun kut in an duh mi uknak lak an I tim) 5. Chim Miphun zei ah aa kan rel lo 6. Kan lai ralkap zei ah a rel hna lo.\nAA le Ralkap kah dohnak kong ah AA sual phaw lo in NLD Party le Cozah tu heh tiah sual kan phawt rih hna.. AA hriamtlai hna cu kan vawlei cia ah a duh mi poh tuah seh ti phun in, nihin ni tiang doh le soisel a um bal lo. Hihi keimah nih ka purh dah han ning cu a si. a zei si zong ah Tlangcung miphun a si mi nih tlangcung miphun pakaht a si ve mi kan vawlei le kan inn lo cia ah an I dor I ralkap he an I kah mi cu cohlan awk a tha bak lo. kahdohnak an tuah lo ahcun tlang cung miphun ciocio I ruah thiam khawh a si. buainak an ser ding ah ahcun kan vawlei an lamh lo bak a hau.. Note: hi ca ka tial mi hi ralkap tanh nak aa tel lo, Phunghram kan remh khawh lo caah ralkap doh cu sana tlaih lo caah AA hi ka van ti hna nak a si. (Rolian)


ASEAN Ramleng Vuanci Meeting Ah NUG Palai An Sawm – Onlinenungak\nASEAN Ramleng Vuanci Meeting ah SAC Ralhrang Sawm loin NUG Palai an Sawm. November 23-24 tiang tuah dingmi ASEAN ramleng vuanci pawl meeting SAC ralhrang lai sawm loin NUG palai an sawm i Dr. Tu Khawng a kai lai, tiah theih a si.\nDr. Tu Khawng cu NUG nih kokek thilnung kilvengtu vuanci (သဘာဝပတ်ဝန်းကျင်ဆိုင်ရာထိန်းသိမ်းရေးဝန်ကြီး) ah rian a khinhmi a si.\nNihin November 22 ah Taluk ram ah tuah dingmi ASEAN-China tonpumhnak zong SAC ralhrang bawizik Min Aung Hlaing kainak nawl an pe lo, tiah Reuters nih a ttial. Crd; The Chin Journal\nRelchap; November 21, 2021 Sagaing Ramthen, Kalaymyo ah a um mi Council Ralhraang hriamnam lei tlaitu No. 644 Battalion cu PDF Zoland le CDM-Siyin (CDF-KKG, No.2 Battalion) i bawm in tu zaan suimilaam 6:30 ah an tuk hna tiah theih a si.\nKuan zeen chiahnak inn cheukhat an puak i Council ralkap a thi mi an um. Rammi rungveengtu ralkap lei cu hmapu um lo tein hnulei kan kir than kho tiah ZFU nih an thanh.Hmanthlak ca: PDF Zoland ralkap, TheHakhaPost


Apoi Taktak Si : CDF-Mindat in CDM Palik Salai Choi Ling a Nunnak a Liam – Buanchukcho\nMindat Kahdohnak Ah Mipi Lei CDM Palik Pakhat A Thi\nJune 4, tuni Mindat kahdohnak ah mipi lei CDM palik pakhat a thi tiah theih a si. Mindat peng, Chin ramkulh le Magway ramthen ramri Shwe Aung Tha khua ah ralhrang nih an thazaang an chap caah June 4, tuni zinglei in kahdohnak a zual tiah khuami hna nih an chim.\n“Anih hi CDM a tuah i Mindat kahdohnak ah mipi lei in aa telmi a si. Kahdohnak ah hruaitu pakhat a si ve” tiah CDF-Mindat in thawngthanhnak lei tuanvo ngeitu pakhat nih a chim. A thimi CDM palik cu Salai Chui Ling a si. Sniper kut in a thimi a si. Zinglei ah a thi nain zanlei tiangah a ruak an la kho rih lo. June 4 kahdohnak ah ralhrang lei nih hriamngan le sniper hna an hman i mipi lei hliam a tuarmi zong an um tiah theih a si.\nKalaymyo Ah Nikhat Chungah COVID In Pali An Thi, Wesley Siizung Riantuantu 70 Lockdown An Si\nKalaymyo ah June 4, tuni nikhat chung lawngah COVID in mining pali an thi. Pathum hi zinglei ah an thi i pakhat hi zanlei ah a thi ve. Pathum hi kum upa an si i pakhat hi ngakchia a si. Cu pinah tuni ah mining 75 zawtnak an chek hna i mining 25 sinin zawtnak a hmuh chap fawn hna. Tahan i Wesley siizung siibawi 8 hna cu COVID in an zawt caah anmah he aa naihniammi siizung riantuantu 70 hna cu lockdown an tuah hna tiah theih a si.\nMandalay Ah Chin Miphun Palik Bawi Pakhat Meithal In An Kah\nMandalay khuapi Ungchaw ramri veng palik hruaitu U Ling Hung cu June 3 ah khan saikel in a riantuannak lei i a kal lioah aho ti theih lomi hna nih an hnulei in an dawi i meithal in an kah, a hmun ah a nunnak a liam colh tiah theih a si.\nJune 5, Thaizing Chin Ramkulh Peng Mei A Mit Lai\nJune 5, thaizing hi Gangaw lei Mei an remh lai caah Chin ramkulh peng 9 dihlak mei a mit lai tiah theih a si. A mih caan cu zinglei 8 in chun 12 tiang a si lai tiah Gangaw district Electric Engineer zung nih an thanh.\nThan Lwin Khet, Zalen\nthawngpang dang relchap : CDMers Hna I Ralrin Chin Chin A Hau Cang Hi Mu Tha Tein Mah Hi Rak Thei Ve Hrimhrim


Ka ngakchiat lio in, CNA/CNF pawl he cun a chawnh zong chawnhbiak lo ding, ralkap an si caah Kawl ralkap nih theih ahcun tih a nung tuk, tiah bia vorh mi nih CNA cu pehtlaih lo ding, keimah he pehtlaihnak zeihmanh a ngei lo mi an si tiin ka lung aa hngat. Zeidah an si tite zong ka rak hngal hna lo. Ka rak tih hna. Asinain, hawi le sin in camp chung ah mucu siangngakchia an um tiah ka theih tikah, ka hawile ka sawm hna i kal ding in biakhiahnak ka ngei. Cupinah miphun caah nun thap in rian a tuanmi kan unau CNA an sining le an umnak hmunhma tiang phak ka duh ca zong ahhin a si.\nHakha in zing suimilam 9 in kan i thawh i Thangtlang - Sopum –Vanzang- Farrawn -Tlangpi le Tlanglo khua pal chih in Victoria camp cu zaanlei suimilam 3 ah kan phan. Kan tha a ba ngai sihmanhsehlaw,“ WELCOME TO VICTORIA CAMP CHINDLAND ” timi catar nih retheihnak a zorter dih. Gate hngaktu nih, mi zeidah nan si? Zei herh ti bantuk pawl a kan hal. Camp siangngakchia pawl a rak tlawng mi kan si kan ti i an ralbawi hna le pastor in lunglawmhnak hmaipanhnak he a kan don.\nZan suimilam 7 ah biaruahnak le mucu siangngakchia caah tiin ka ti khawh tawk ka kutput ka phorhmi hna peknak ka ngeih hna. Cu dih in, Ralbawi Pu Chawn Hmung Lian nih forhfialnak a kan chimh i, “ Kan nih CNA cu kan miphun he ti le nga bangin lengti mi si kan duh. Nannih cu ti nan si, kannih cu nga kan si. Nga cu ti loin an um khawh lo bantuk in kan nih cu nanmah bawmhchannak loin cun zeihmanh kan si lo,” a kan ti. Cu a bia nih, ka lung a ka suk. Khuaruahnak tampi a hun lut. Cucaah, zeitin dah an camp chung an ei din siseh, an thil puan aih tete herh bau mi an i sersiam ning, theih duhnak kha ka lung ah a hung chuak.\nEi le din, Facang hi khuate lei innkip bawmhalnak in an ngeih mi a si i meh le tihang hna cu mah tein an i tawlrel chom mi a si. Khua lei ah kumvui a that lo ah cun, an har hrim ko lai hi ta tiah lungsiarem lo in ka thawpi ka chuah. Cu thawhpi dah ti lo cun, ka tuah khawh mi um hlei hlah. Cutin tlawmpal ah, ka mithlam ah a hungcuang mi cu ngakchia tete kha an si. Ngakchia hi 150 hlei an si i an ei din le an sianginn kai ning zeidah an lawh hnga ka ti. Ngakchia cu, an pum tlamtling te in a thancho khawhnak ding caah ngandamnak he aa pehtlai in tampi ei awk an si. Asinain, an nih cu ei-tuktak muthai, cecek-gum hna hmanh camp lutchuak an um lawng ah a ngei mi an si ka hmuh tikah ka ngaihchia ngai.\nCun, fimcawnnak caah zeitin an cawnter hna ning ka hal hna tikah an chim mi bia nih ka lung a father hringhran. “ India ramri lei kan rak um lio ah India ralkap le Kawl ralkap nih a kan thuat tikah kan nupi kan fale he a kenkip in kan i then hna ruangah kan i dornak khua he aa naih bik mi ah kan nupi le fale kha khuasak ter asi i fimcawnnak lei zongah tha tein kan cawnter kho hna lo,” anti. Atu camp ah a um siangngakchia hi minung 11 an si i caan tling tein saya/mah an ngei lo. Sayamah pahnih an ngeih hna i volunteer bak in a hung tuan mi an si. Cu ka theih tikah, ka upat kho tuk hna. Zohchunh awktlak an si zia le miphun dawtnak lungput an ngeih hi bia le hmurka in a tlinh hnga lo. Hi bantuk an lungput hi ramkip um Chinmi zapi nih ngeih in ram le miphun caah mah le tuan khawhnak a lamkip in i tel kho hna usihlaw zeidah a lawh hnga ti zong ruahnak a hunk a pek.\nCun, a bik in ka sia a herh ngai mi pakhat cu; kan nih Chinmi tam-u cu Khrihfa kan si hna bantuk miphun caah rian a tuantu CNA zong hi khrihfa lawngte an si. Asinain, biaknak lei thazaang chuah duh ko zong ah Pastor an ngeih lo hnu cun an ca ah lam a um lo. Hihi, Chinmi khrihfa bu zong nih mission pakhat ah ruah in kum khat ah pastor pakhat cu chiahpiak awk an si.\nKa bia zong a hung sau pah cang caah biafunnak ah, hi ka phaknak nih ruahnak tampi le miphun le ram caah zeitluk in dah kan biapit timi hna tampi a ka hmuhter. A hlan i ka rak tih mi hna zong miphun le ram an dawtnak ka hmuh in upatnak in ka hmuh than khawh hna. Miphun caah ngeihchiah kaltak in le nunnak thap in rian a tuan mi an si i kan miphun dirhkamtu CNA hna zeitin dah rian an tuanning asi i zeitindah an i cawmning le an inntuarnak vialte hi mizapi nih theihpi le tuarpi a cu cang. Ka tonmi cu ka miphun nih aton ve bantuk in ka miphun nih aton micu kei zongnih ka ton ve, na ton ve. Kan ram caah tiin an nunnak tiang pek in ram adaw mi hna an dihlak cungah hi capar in upat nak ka pek hna.


Dr.Sasa Le Mirang Nu Ti An Lio Nak Video Cu Zoh An Nuam Bak Si. – Kawltu Team\nDr.Sasa Le Mirang Nu Ti An Lio Nak Video Cu Zoh An Nuam Bak Si.\nOctober 24, 2020 October 24, 2020 Pu Tawn Mang\nLaimi nih kan uar ngaingai mi Dr.Sasa le mirang nu ti an i lio nak video cu zoh an nuam bak ko. Rili kam ah caan nuam ngai an hmang. Video ka van thlah mi hi Dr.Sasa le mirang nu pawl rili kam ah an vahnak pawl le ti an i lio nak pawl asi. A tanglei bik ah a video a um lai.\n(A video na zoh hlan ah mah capar hi van rel ta rih) Laimi nih kan uar ngaingai mi Dr.Sasa khual tlawn nak hmanthlak pawl cu ttih a nung kho taktak. Hmanthlak ka van share mi pawl hi Dr.Sasa nih a van share mi pawl an si. Miphun le ram a dawt caah a nunnak tiang i pumpek in hi bantuk hmun ttihnung taktak ah khual a rak tlawng tawn hi a si. Uar um law law khi si. A khual tlawn nak pawl cu ttih a nung kho taktak.\n← Tuni World Polio Day Ah Esther Cu Dawh Tak Tak In Angki Sen He A Van I Langh Than Cang.\nUS Laimi Chung In Thihnak Kan Tong Than. →


Mizo Ram Ah Lai Ral Zaam Ngakchia 2 An Nunnak A Liam - News and Media\nMizo Ram Ah Lai Ral Zaam Ngakchia 2 An Nunnak A Liam\nMizoram ramkulh, Lungbyn khua Lungbou ralzaam riahbuk ah ngakchia 2 cu 16 Pur 2022 ah tibual ah an tla i an nunnak a liam. Nunnak liammi ngakchia pahnih hi, Noe Shwe Hla May (kum 13) le Paw San Lay Oo (kum 6) hna an si. An nih hi Matupi peng Rezua khua in a rak phanmi an si. An ruak zong tha te’n an lak khawh hna. Matupi Cele CRD – AC\nMipi Ralkap Pasal Tha Nih Ram Le Miphun Caah A Nunnak A Pek Than